qundao/data-zh-poetry huggingface dataset:
四知篇 其二 汝南张中丞助父
作者：胡应麟
朝代：明

明维嘉隆世，率土皆琳琅。前茅奋历郡，大树标娄江。东南并虎视，河洛谁鹰扬。张公起汝邓，九尺须眉苍。追风跃兹白，掣电飞乘黄。腰悬两龙剑，绝代俱干将。燕台际天起，黄金矗华阳。公年十八九，掉臂排枫阊。都人诧玉润，夹道观河阳。含香入建礼，待漏趋明光。明时甫释褐，吏部聊为郎。青藜校中垒，画戟持东方。一官等泡幻，千劫宁存亡。维时西曹隽，六七争腾骧。分麾轶两汉，授甲陵三唐。张公奋臂入，操翰如长江。流星控繁弱，贯月浮馀皇。金膏丽若木，火齐明扶桑。维扬怯旗鼓，下雉靡旌？。高牙矗梁苑，巨纛悬徐方。睊睊绛灌目，谤牍如螟蝗。群雄一网尽，窜削盈遐方。鹿冠挂玄武，一笑骑天狼。天风拂两袖，被发还山冈。渌波带瀍涧，翠黛萦嵩邙。苏门扣真谛，王屋求仙方。苍生半眼热，荐辟交岩廊。丹青遍畏垒，无地潜庚桑。驱车入函谷，紫气流咸阳。琅琊遇次美，櫜鞬划相当。曹刘倡邺下，苏李酬河梁。英词错金石，逸调劘风霜。庚辰计群吏，抠趋亦明堂。伊余黑貂敝，青衫卧篷窗。长安一倾盖，大叫呼元长。名流本第一，国士元无双。潦倒南皮社，分携剧黄粱。寥寥二十载，复此聆篇章。嘉隆数六子，吾汝成高阳。矫矫琅琊钵，授衣命如螀。平原十日饮，异味穷膏粱。燕姬及赵女，寒鳖庖嘉鲂。雄谭走蛮触，剧论惊蜩螗。山川堕秀色，宇宙回精光。帝心雅推毂，大府开平凉。飞书走北塞，谕檄平西羌。峨峨受降壁，三城夹银潢。殊勋勒铜柱，万仞临要荒。华名既海岱，钜迹仍疆场。宁知息壤誓，不救中山创。功成合身退，鸟尽知弓藏。人生贵适志，岁月如沧桑。筑宫近河渚，丹青俨成行。金钗七十二，如花簇银缸。赤松永辟谷，大隗遥舂粮。途逢广成子，馈药盈筐箱。时时发缄鲤，询我骑群羊。庸知两孽竖，作剧蟠膏肓。寥天逝双舄，玉楼路茫茫。丹台易迁少，要秩居文昌。中原二三子，振袂俱飞扬。回眸盼尘世，鼯鼠跑空仓。神州逐麟凤，阿阁驰鸾凰。通都洎名岳，百代留青缃。浚冲复少达，英风嗣王杨。新声播琬琰，旧业呈圭璋。鸡群睹野鹤，意气时昂昂。伫看汝南族，奕奕传芬芳。
四知篇 其二 汝南张中丞助父
作者：胡应麟
朝代：明
体裁：古风

明维嘉隆世，率土皆琳琅。前茅奋历郡，大树标娄江。东南并虎视，河洛谁鹰扬。张公起汝邓，九尺须眉苍。追风跃兹白，掣电飞乘黄。腰悬两龙剑，绝代俱干将。燕台际天起，黄金矗华阳。公年十八九，掉臂排枫阊。都人诧玉润，夹道观河阳。含香入建礼，待漏趋明光。明时甫释褐，吏部聊为郎。青藜校中垒，画戟持东方。一官等泡幻，千劫宁存亡。维时西曹隽，六七争腾骧。分麾轶两汉，授甲陵三唐。张公奋臂入，操翰如长江。流星控繁弱，贯月浮馀皇。金膏丽若木，火齐明扶桑。维扬怯旗鼓，下雉靡旌�。高牙矗梁苑，巨纛悬徐方。睊睊绛灌目，谤牍如螟蝗。群雄一网尽，窜削盈遐方。鹿冠挂玄武，一笑骑天狼。天风拂两袖，被发还山冈。渌波带瀍涧，翠黛萦嵩邙。苏门扣真谛，王屋求仙方。苍生半眼热，荐辟交岩廊。丹青遍畏垒，无地潜庚桑。驱车入函谷，紫气流咸阳。琅琊遇次美，櫜鞬划相当。曹刘倡邺下，苏李酬河梁。英词错金石，逸调劘风霜。庚辰计群吏，抠趋亦明堂。伊余黑貂敝，青衫卧篷窗。长安一倾盖，大叫呼元长。名流本第一，国士元无双。潦倒南皮社，分携剧黄粱。寥寥二十载，复此聆篇章。嘉隆数六子，吾汝成高阳。矫矫琅琊钵，授衣命如螀。平原十日饮，异味穷膏粱。燕姬及赵女，寒鳖庖嘉鲂。雄谭走蛮触，剧论惊蜩螗。山川堕秀色，宇宙回精光。帝心雅推毂，大府开平凉。飞书走北塞，谕檄平西羌。峨峨受降壁，三城夹银潢。殊勋勒铜柱，万仞临要荒。华名既海岱，钜迹仍疆场。宁知息壤誓，不救中山创。功成合身退，鸟尽知弓藏。人生贵适志，岁月如沧桑。筑宫近河渚，丹青俨成行。金钗七十二，如花簇银缸。赤松永辟谷，大隗遥舂粮。途逢广成子，馈药盈筐箱。时时发缄鲤，询我骑群羊。庸知两孽竖，作剧蟠膏肓。寥天逝双舄，玉楼路茫茫。丹台易迁少，要秩居文昌。中原二三子，振袂俱飞扬。回眸盼尘世，鼯鼠跑空仓。神州逐麟凤，阿阁驰鸾凰。通都洎名岳，百代留青缃。浚冲复少达，英风嗣王杨。新声播琬琰，旧业呈圭璋。鸡群睹野鹤，意气时昂昂。伫看汝南族，奕奕传芬芳。
四知篇 其四 温陵苏学使君禹
作者：胡应麟
朝代：明

七台高刺天，九漈迥浮日。真气蟠山川，逢时异人出。矫矫苏君禹，天才实飞逸。名宗自峨眉，源委继洵轼。一目馀十行，填胸半缃帙。弱冠升贤书，闽士归第一。讲业嗤京房，穷经诮王弼。隽声洽㝢内，光焰难具悉。三呈大礼赋，彤庭授清秩。西曹擅文衡，前辈曾六七。居然蹑其后，功欲收蚌鹬。督学来吾方，神明朗无匹。纷纭簿书薮，推案风雨疾。吾乡万青衿，手自标甲乙。绛帷细雌黄，百中副名实。衰风遂一变，彬彬有文质。曰余抱沈冥，廿载废羸疾。尘埃蔽行径，塞马忘得失。推诚却卤簿，径草踏刍苾。逡巡越三顾，瓮牖忍长窒。衣裳剧颠倒，面貌恍亲昵。雄心贯今古，风雅恣评骘。扬马枚曹流，一一研学术。烛花烂长筵，丙夜互前膝。千秋覈本支，八代综作述。调合饶笙镛，情投锐胶漆。君诚左太冲，余愧皇甫谧。河梁一倡和，乾坤对萧瑟。翩翩临海丞，仗义讨凶泆。邦人昧逆顺，背叛拟佛肸。义激胡先生，昌言郑庄驿。维君企英风，罔待齿牙毕。移文下州郡，意气迥逾溢。祀典贻明神，幽光播泉窟。遂令谈艺士，赤帜树高密。烨如开玄黄，俨尔脱梏桎。君行五岭遥，余恋一丘佚。美人隔蒹葭，志士掩蓬荜。濠梁析庄惠，畴为吐奇崛。三秦豪杰徒，强半坐扪虱。去年闻子归，长斋事绣佛。凿度推盈虚，元苞洞凶吉。晨兴得双鲤，浑身欲翀翐。举头望赤松，羊群政堪叱。言寻十六天，幔亭访芝术。轻红劈霞荔，重翠剖霜橘。瓯宁拜滕师，龙门莽崒嵂。凄凉国士泪，乱洒向沟洫。古墓辞松楸，新居问粳秫。登君读书堂，卧君玄草室。淋漓金叵罗，灿烂银不律。斫地偕飞扬，谈天斗真率。三千大千界，微尘罔漏轶。九十六圣君，贤愚任陟黜。落落双干将，星河翳蒙密。舂粮十日期，此会岂难必。造物真小儿，文章引媢嫉。白云乘帝乡，一老竟畴恤。恸哭西州路，风雷鼓寒栗。屠龙绝朱泙，穷鸟困赵壹。玉树摧庭阶，神理殊惨慄。惟应咸池奏，万古破蟋蟀。
四知篇 其四 温陵苏学使君禹
作者：胡应麟
朝代：明
体裁：古风

七台高刺天，九漈迥浮日。真气蟠山川，逢时异人出。矫矫苏君禹，天才实飞逸。名宗自峨眉，源委继洵轼。一目馀十行，填胸半缃帙。弱冠升贤书，闽士归第一。讲业嗤京房，穷经诮王弼。隽声洽宇内，光焰难具悉。三呈大礼赋，彤庭授清秩。西曹擅文衡，前辈曾六七。居然蹑其后，功欲收蚌鹬。督学来吾方，神明朗无匹。纷纭簿书薮，推案风雨疾。吾乡万青衿，手自标甲乙。绛帷细雌黄，百中副名实。衰风遂一变，彬彬有文质。曰余抱沈冥，廿载废羸疾。尘埃蔽行径，塞马忘得失。推诚却卤簿，径草踏刍苾。逡巡越三顾，瓮牖忍长窒。衣裳剧颠倒，面貌恍亲昵。雄心贯今古，风雅恣评骘。扬马枚曹流，一一研学术。烛花烂长筵，丙夜互前膝。千秋覈本支，八代综作述。调合饶笙镛，情投锐胶漆。君诚左太冲，余愧皇甫谧。河梁一倡和，乾坤对萧瑟。翩翩临海丞，仗义讨凶泆。邦人昧逆顺，背叛拟佛肸。义激胡先生，昌言郑庄驿。维君企英风，罔待齿牙毕。移文下州郡，意气迥逾溢。祀典贻明神，幽光播泉窟。遂令谈艺士，赤帜树高密。烨如开玄黄，俨尔脱梏桎。君行五岭遥，余恋一丘佚。美人隔蒹葭，志士掩蓬荜。濠梁析庄惠，畴为吐奇崛。三秦豪杰徒，强半坐扪虱。去年闻子归，长斋事绣佛。凿度推盈虚，元苞洞凶吉。晨兴得双鲤，浑身欲翀翐。举头望赤松，羊群政堪叱。言寻十六天，幔亭访芝术。轻红劈霞荔，重翠剖霜橘。瓯宁拜滕师，龙门莽崒嵂。凄凉国士泪，乱洒向沟洫。古墓辞松楸，新居问粳秫。登君读书堂，卧君玄草室。淋漓金叵罗，灿烂银不律。斫地偕飞扬，谈天斗真率。三千大千界，微尘罔漏轶。九十六圣君，贤愚任陟黜。落落双干将，星河翳蒙密。舂粮十日期，此会岂难必。造物真小儿，文章引媢嫉。白云乘帝乡，一老竟畴恤。恸哭西州路，风雷鼓寒栗。屠龙绝朱泙，穷鸟困赵壹。玉树摧庭阶，神理殊惨慄。惟应咸池奏，万古破蟋蟀。
园中即景
作者：胡应麟
朝代：明

庭树清阴满，园林翠色交。数竿春雪重，摇折紫云梢。
园中四时歌 其一 春
作者：胡应麟
朝代：明

北郭寻芳冉冉，西园载酒迟迟。晓日含花紫燕，春风绕树黄鹂。
园中四时歌 其三 秋
作者：胡应麟
朝代：明

偶约南邻二客，扁舟湖上从容。不省停桡何处，秋光万顷芙蓉。
园中四时歌 其二 夏
作者：胡应麟
朝代：明

午日阴阴枕簟，凉风习习窗纱。绿染芭蕉一丈，红舒菡萏千家。
园中四时歌 其四 冬
作者：胡应麟
朝代：明

白帢孤吟蹇卫，红裙低唱羔羊。何似陶家学士，龙团煮雪溪堂。
园中四时歌·春
作者：胡应麟
朝代：明

北郭寻芳冉冉，西园载酒迟迟。晓日含花紫燕，春风绕树黄鹂。午日阴阴枕簟，凉风习习窗纱。绿染芭蕉一丈，红舒菡萏千家。偶约南邻二客，扁舟湖上从容。不省停桡何处，秋光万顷芙蓉。白帢孤吟蹇卫，红裙低唱羔羊。何似陶家学士，龙团煮雪溪堂。
围棋歌赠黄生应魁
作者：胡应麟
朝代：明

嘉隆奕者师鲍髯，敌手燕台惟小颜。琅琊门下角程李，斧柯欲烂天东南。四明岑乾出稍后，自说髫龄遇神授。一时诸子皆偏师，何能突过颜鲍右。迩来国手归维扬，方生日新最擅场。天马行空绝蹊径，喧啾百鸟鸣鸾凰。会稽黄生名较晚，负局携家傍天苑。蹇驴破帽春明门，落落乾坤孰青眼。当时奕道颇有声，十年贾勇争时名。一朝神理洞仙著，骅骝独步长安城。落子潜思动移日，梦入巴邛四仙窟。有时大敌交中原，往往一枰竟秋夕。兵锋所指无群雄，铮铮剑戟摩苍空。虚堂棐几对剥啄，晴天雨色交长虹。猛若重瞳战钜鹿，奇如邓艾收西蜀。槎山通道捷有神，斩壁开关恣腾逐。即当死地偏用奇，背水援桴号令驰。俄看赤帜树高垒，股弄强敌如婴儿。倏忽长驱走雷电，太白经天助鏖战。全齐陡下七十城，雄赵一坑四十万。长安五侯不乏材，连云甲第朱门开。高轩驷马竞延致，争先结袜黄金台。黄叶盈庭仆夫卧，风雨萧萧烛花堕。斧柯几烂局未终，不觉晨钟彻高座。唐时供奉誇积薪，生岂冢嫡繄后身。荒丘仙妪姑若妇，九枰口诀留千春。丈人耽奕自蚤岁，飞将词林绝无对。茂弘五品输江郎，遇尔那能不心醉。嗟嗟黄生意气豪，岂徒覆局兼含毫。上书无路谒明主，狂吟易水风悲号。世人沾沾事酒肉，高盖峨冠耀流俗。生徒工奕仍工诗，老向金华走碌碌。黄生黄生歌莫哀，三公九列俱尘埃。不见东南八万仞，寥天石室青霞开。奕罢两奁收白黑，局上亏成总虚掷。乘云且逐胡先生，跨鹤鞭龙访太乙。
塞上曲八首
作者：胡应麟
朝代：明

白草连天大漠秋，千家铙吹古梁州。飞霜为洗燕然石，上客新从定远侯。紫电花骢白玉鞭，远从都护出居延。清秋不辨龙城色，一片黄云瀚海前。接天烽火照平卢，乍夜单于猎上都。十万征人明月里，一时齐挽绣蝥弧。绝碛霜飞塞草空，燕支晴色乱云中。将军醉拥吴钩出，万里霜天照白虹。冢上明妃草色青，征人立马问龙庭。西风片月秦城下，愁绝胡笳几处听。平沙一望陇云开，玉笛飞声夜转哀。万里朔风吹不断，梅花齐落李陵台。战马骄腾大漠间，遥看敌骑薄阴山。横戈不待嫖姚令，静扫边尘入汉关。边烽不动边尘收，刁斗无声夜色流。醉杀歌姬油幕底，霜天遥按小凉州。
塞上曲八首·其一
作者：胡应麟
朝代：明

白草连天大漠秋，千家铙吹古梁州。飞霜为洗燕然石，上客新从定远侯。
塞上曲八首·其七
作者：胡应麟
朝代：明

战马骄腾大漠间，遥看敌骑薄阴山。横戈不待嫖姚令，静扫边尘入汉关。
塞上曲八首·其三
作者：胡应麟
朝代：明

接天烽火照平卢，乍夜单于猎上都。十万征人明月里，一时齐挽绣蝥弧。
塞上曲八首·其二
作者：胡应麟
朝代：明

紫电花骢白玉鞭，远从都护出居延。清秋不辨龙城色，一片黄云瀚海前。
塞上曲八首·其五
作者：胡应麟
朝代：明

冢上明妃草色青，征人立马问龙庭。西风片月秦城下，愁绝胡笳几处听。
塞上曲八首·其八
作者：胡应麟
朝代：明

边烽不动边尘收，刁斗无声夜色流。醉杀歌姬油幕底，霜天遥按小凉州。
塞上曲八首·其六
作者：胡应麟
朝代：明

平沙一望陇云开，玉笛飞声夜转哀。万里朔风吹不断，梅花齐落李陵台。
塞上曲八首·其四
作者：胡应麟
朝代：明

绝碛霜飞塞草空，燕支晴色乱云中。将军醉拥吴钩出，万里霜天照白虹。
士能屡迟所欢不至仲淹怒使家众数辈促之来座中戏作
作者：胡应麟
朝代：明

寒雨萧萧闭绿苔，乍闻环佩下阳台。不因枚叔观涛至，已作王郎挂雪回。国色名花双烂漫，高山流水共徘徊。腰肢沈约偏能瘦，狂倚东风唱落梅。
士能斋头阻雨仲淹舆疾来会一律迟之
作者：胡应麟
朝代：明

风雨催寒食，残花闭小楼。丁香空结恨，红豆故生愁。梦隔青绫被，春迟绿绮裘。观涛今起色，迟汝万峰头。
壬午秋以家君命北上舟过严光先生祠戏作
作者：胡应麟
朝代：明

不向长安去，何人奏客星。物情违偃蹇，吾道寄飘零。大泽寒收钓，高天暮放舲。羊裘谒明主，归卧万峰青。
壬申夏生日途中作
作者：胡应麟
朝代：明

此日还初度，葵榴照绮筵。鲲鹏聊息翼，犬马渐增年。贾傅书难上，终童策浪传。平生四方志，览镜一茫然。
复作此戏柬在明二首
作者：胡应麟
朝代：明

马驮沙长一棹游，朱家十六最风流。屏前小小初匀额，画里真真欲点头。客到玉台花似绮，人歌金缕月如钩。参差已尽浮生乐，独欠银河问女牛。象枕牙床白雪骄，画楼朱阁暮云飘。能将鸑鷟排高髻，肯惜骅骝换细腰。桃叶盛誇三妇艳，莲花差比六郎娇。何因骤发观涛兴，来听扬州月下箫。
复作此戏柬在明二首·其一
作者：胡应麟
朝代：明

马驮沙长一棹游，朱家十六最风流。屏前小小初匀额，画里真真欲点头。客到玉台花似绮，人歌金缕月如钩。参差已尽浮生乐，独欠银河问女牛。
复作此戏柬在明二首·其二
作者：胡应麟
朝代：明

象枕牙床白雪骄，画楼朱阁暮云飘。能将鸑鷟排高髻，肯惜骅骝换细腰。桃叶盛誇三妇艳，莲花差比六郎娇。何因骤发观涛兴，来听扬州月下箫。
夏夜座主观察吴公招集行馆赋谢
作者：胡应麟
朝代：明

画戟初残晏寝香，遥从阁夜问飞觞。登龙旧忝诸生列，倚马新参上客行。拥架图书回秀色，当筵丝竹动清商。莫将异数誇群弟，谁似彭宣到后堂。
夏日三衢水亭作
作者：胡应麟
朝代：明

促席张灯唤叵罗，习池心赏未蹉跎。半依城郭栽桃柳，小著亭台伴芰荷。露洗长空沉皓魄，风摇残夜落明河。相逢倏尽东南美，不饮其如浩兴何。
夏日双树园閒居檃括昔人成语作十绝句
作者：胡应麟
朝代：明

悠然濠濮邻，会心岂在远。鱼鸟时亲人，不觉白日晚。乞得真形图，五岳在指掌。抚琴一动操，欲令众山响。蓬蒿满宅前，中开一行径。高树八九株，挟书坐馀荫。可人费招呼，俗士且回辙。入室惟清风，当窗但明月。山静无人声，焚香坐朝暮。苍藓盈阶除，落花遍庭户。空斋种白杨，悲风时谡谡。人生不得意，千岁复何益。长啸临高台，白虹贯四野。龙泉与太阿，汝乃知我者。何劳邺侯书，绕架三万轴。痛饮读离骚，居然名士足。庭花昼合围，松竹蔽行道。淡面邀缁流，相对豁怀抱。左持鹦鹉杯，右把鸬鹚杓。拍浮酒缸中，生计长不恶。
夏日双树园閒居檃括昔人成语作十绝句·其一
作者：胡应麟
朝代：明

悠然濠濮邻，会心岂在远。鱼鸟时亲人，不觉白日晚。
夏日双树园閒居檃括昔人成语作十绝句·其七
作者：胡应麟
朝代：明

长啸临高台，白虹贯四野。龙泉与太阿，汝乃知我者。
夏日双树园閒居檃括昔人成语作十绝句·其三
作者：胡应麟
朝代：明

蓬蒿满宅前，中开一行径。高树八九株，挟书坐馀荫。
夏日双树园閒居檃括昔人成语作十绝句·其九
作者：胡应麟
朝代：明

庭花昼合围，松竹蔽行道。淡面邀缁流，相对豁怀抱。
夏日双树园閒居檃括昔人成语作十绝句·其二
作者：胡应麟
朝代：明

乞得真形图，五岳在指掌。抚琴一动操，欲令众山响。
夏日双树园閒居檃括昔人成语作十绝句·其五
作者：胡应麟
朝代：明

山静无人声，焚香坐朝暮。苍藓盈阶除，落花遍庭户。
夏日双树园閒居檃括昔人成语作十绝句·其八
作者：胡应麟
朝代：明

何劳邺侯书，绕架三万轴。痛饮读离骚，居然名士足。
夏日双树园閒居檃括昔人成语作十绝句·其六
作者：胡应麟
朝代：明

空斋种白杨，悲风时谡谡。人生不得意，千岁复何益。
夏日双树园閒居檃括昔人成语作十绝句·其十
作者：胡应麟
朝代：明

左持鹦鹉杯，右把鸬鹚杓。拍浮酒缸中，生计长不恶。
夏日双树园閒居檃括昔人成语作十绝句·其四
作者：胡应麟
朝代：明

可人费招呼，俗士且回辙。入室惟清风，当窗但明月。
夏日同吴叔思东陂观莲
作者：胡应麟
朝代：明

若耶之溪五十顷，绿晕红酣画船暝。吴王宫中十万妆，明霞为佩风为裳。箫鼓参差棹歌发，隔岸清波照罗袜。年少谁家双紫骝，坐看玉腕明中流。日暮香风四天起，恼杀金陵谪仙子。
夏日同诸君访黄元枢于禹钧刺史邸得中字
作者：胡应麟
朝代：明

踪迹频年怅转蓬，披襟聊此坐雄风。平原十日心期在，河朔千秋意气同。南郭几凭朝雨后，西堂帘卷夕阳中。无论异日黄香誉，明月双悬射彩虹。
夏日同诸子宴郭鸿胪池亭分韵得凉字
作者：胡应麟
朝代：明

背日山堂午，含风石径凉。閒来松桂下，各把芰荷觞。地称南州隐，天容北海狂。坐深渔唱发，白眼对沧浪。
夏日同诸子登望衢亭作呈赵明府
作者：胡应麟
朝代：明

剧兴真飞动，层台半斗牛。天空疑不夏，地迥欲生秋。峡色双龙抱，山形万马留。异时怀赋客，吾岂仲宣俦。
夏日携尊大云山晚眺并寻白莲池诸迹
作者：胡应麟
朝代：明

落日壶觞兴未回，飘然蓝舆问崔嵬。飞樯夹汉双流下，画槛浮空万堞开。岸草似留湘客怨，池莲能识谢公来。翩翩白帢俱年少，搦管谁当作赋才。
夏日斋居杂咏八首 其一 阳春馆
作者：胡应麟
朝代：明

一雨过修篁，微风动清夏。万籁昼萧然，援琴北窗下。
夏日斋居杂咏八首 其七 啸台
作者：胡应麟
朝代：明

铿若鸾凤音，随风落天半。空令阮籍闻，未许嵇康见。
夏日斋居杂咏八首 其三 漱芳池
作者：胡应麟
朝代：明

明月照芳池，倒景浴层嶂。文鱼不畏人，竞出沧波上。
夏日斋居杂咏八首 其二 绿筠轩
作者：胡应麟
朝代：明

独坐清风里，流云湿画栏。空斋无长物，十万紫琅玕。
夏日斋居杂咏八首 其五 西园
作者：胡应麟
朝代：明

閒持一杯酒，独向西园醉。想像邺中人，青云动飞盖。
夏日斋居杂咏八首 其八 卧游室
作者：胡应麟
朝代：明

泠冷七弦琴，飞声白云上。三十六洞天，不假卢敖杖。
夏日斋居杂咏八首 其六 东园
作者：胡应麟
朝代：明

西园复东园，焚香送馀日。微风扫落花，忽堕幽人席。
夏日斋居杂咏八首 其四 驭风亭
作者：胡应麟
朝代：明

五岳非我乡，九州非我宅。泠然起太空，忽见蓬莱日。
夏日斋居杂咏八首·阳春馆
作者：胡应麟
朝代：明

一雨过修篁，微风动清夏。万籁昼萧然，援琴北窗下。独坐清风里，流云湿画栏。空斋无长物，十万紫琅玕。明月照芳池，倒景浴层嶂。文鱼不畏人，竞出沧波上。五岳非我乡，九州非我宅。泠然起太空，忽见蓬莱日。閒持一杯酒，独向西园醉。想像邺中人，青云动飞盖。西园复东园，焚香送馀日。微风扫落花，忽堕幽人席。铿若鸾凤音，随风落天半。空令阮籍闻，未许嵇康见。泠冷七弦琴，飞声白云上。三十六洞天，不假卢敖杖。
夏日郭方伯沈侍御李祠部金大参招集祐圣道馆四首
作者：胡应麟
朝代：明

骏骨燕台事有无，看花重入旧玄都。谈诗客岂唐供奉，作赋人俱汉大夫。筑畔虹飞沧海近，毫端霞起赤城孤。何须远缔平原约，到处黄公是酒垆。玉殿琼楼坐太清，追随仙侣到蓬瀛。天垂越国星文聚，地拥吴山雪色明。啸傲琴尊仍北海，招携环佩尽西京。狂歌不信双龙合，匣底芙蓉夜夜鸣。飘零华发塞门回，结社钱塘辟草莱。江左才情饶陆谢，梁园宾客擅邹枚。含杯象纬中天出，握麈虹霓大泽来。好为湖山留胜事，抽毫同上越王台。痴绝曾闻顾虎头，诸孙文苑尚琳球。书飞白鸽霞光动，剑舞苍龙雪色流。独访秦封过泰岱，遥探禹碣上岣嵝。玄亭寂寞归来事，乍许侯芭一校雠。
夏日郭方伯沈侍御李祠部金大参招集祐圣道馆四首 其四 赠顾不疑山人
作者：胡应麟
朝代：明

痴绝曾闻顾虎头，诸孙文苑尚琳球。书飞白鸽霞光动，剑舞苍龙雪色流。独访秦封过泰岱，遥探禹碣上岣嵝。玄亭寂寞归来事，乍许侯芭一校雠。
夏日郭方伯沈侍御李祠部金大参招集祐圣道馆四首·其一
作者：胡应麟
朝代：明

骏骨燕台事有无，看花重入旧玄都。谈诗客岂唐供奉，作赋人俱汉大夫。筑畔虹飞沧海近，毫端霞起赤城孤。何须远缔平原约，到处黄公是酒垆。
夏日郭方伯沈侍御李祠部金大参招集祐圣道馆四首·其三
作者：胡应麟
朝代：明

飘零华发塞门回，结社钱塘辟草莱。江左才情饶陆谢，梁园宾客擅邹枚。含杯象纬中天出，握麈虹霓大泽来。好为湖山留胜事，抽毫同上越王台。
夏日郭方伯沈侍御李祠部金大参招集祐圣道馆四首·其二
作者：胡应麟
朝代：明

玉殿琼楼坐太清，追随仙侣到蓬瀛。天垂越国星文聚，地拥吴山雪色明。啸傲琴尊仍北海，招携环佩尽西京。狂歌不信双龙合，匣底芙蓉夜夜鸣。
夏日集古堂阅宋元诸名流画题十绝句
作者：胡应麟
朝代：明

短桥留夕照，烟树隔江深。过客应回棹，疏钟出定林。前途风色起，孤舟暂停泊。寒鸦不断飞，残晖在山阁。一卷南华子，科头抱双膝。时有鹿麋来，殷勤似相识。芒鞋不觉远，目与归鸿遇。万壑无人声，天风起孤树。醉吟绿蓑底，孤舟系渔梁。不知沙头水，夜添三尺强。深林四无人，徙倚白云坐。山风日暮来，吹我鹖冠堕。赤脚步青沙，斜阳照古查。凫鸥太欺客，相趁入芦花。散发孤峰顶，去天不盈尺。四顾中原空，悠然独扪虱。汀洲黄叶落，一望弥蒹葭。美人隔秋水，相忆空瑶华。前村风月好，杖藜时不厌。一径豆花明，数家松叶暗。
夏日集古堂阅宋元诸名流画题十绝句·其一
作者：胡应麟
朝代：明

短桥留夕照，烟树隔江深。过客应回棹，疏钟出定林。
夏日集古堂阅宋元诸名流画题十绝句·其七
作者：胡应麟
朝代：明

赤脚步青沙，斜阳照古查。凫鸥太欺客，相趁入芦花。
夏日集古堂阅宋元诸名流画题十绝句·其三
作者：胡应麟
朝代：明

一卷南华子，科头抱双膝。时有鹿麋来，殷勤似相识。
夏日集古堂阅宋元诸名流画题十绝句·其九
作者：胡应麟
朝代：明

汀洲黄叶落，一望弥蒹葭。美人隔秋水，相忆空瑶华。
夏日集古堂阅宋元诸名流画题十绝句·其二
作者：胡应麟
朝代：明

前途风色起，孤舟暂停泊。寒鸦不断飞，残晖在山阁。
夏日集古堂阅宋元诸名流画题十绝句·其五
作者：胡应麟
朝代：明

醉吟绿蓑底，孤舟系渔梁。不知沙头水，夜添三尺强。
夏日集古堂阅宋元诸名流画题十绝句·其八
作者：胡应麟
朝代：明

散发孤峰顶，去天不盈尺。四顾中原空，悠然独扪虱。
夏日集古堂阅宋元诸名流画题十绝句·其六
作者：胡应麟
朝代：明

深林四无人，徙倚白云坐。山风日暮来，吹我鹖冠堕。
夏日集古堂阅宋元诸名流画题十绝句·其十
作者：胡应麟
朝代：明

前村风月好，杖藜时不厌。一径豆花明，数家松叶暗。
夏日集古堂阅宋元诸名流画题十绝句·其四
作者：胡应麟
朝代：明

芒鞋不觉远，目与归鸿遇。万壑无人声，天风起孤树。
夏日集大学士赵公斋中时群从诸孙咸集
作者：胡应麟
朝代：明

画槛雕楹焕陆离，雪桃冰李坐含卮。天回广厦流云入，地拥长廊夕照移。绕砌兰孙誇奕叶，当筵花萼斗连枝。朝来霖雨商岩足，好奏南薰上赤墀。
夏村病剧不能北上而返有怀大中丞滕师
作者：胡应麟
朝代：明

国士知从最少年，飞扬腾踏拟无前。何难虎观名三百，总为龙门路八千。太白东南孤配月，长虹西北远连天。无惭老作扬亭客，白发犹堪侍草玄。
夏镇得家君手书寄谢相国赵公一律
作者：胡应麟
朝代：明

客舍何因恋采薇，亲闱长日梦魂飞。犹欣太白陪明月，漫讶中台隔少微。龙衮乍开新凤阙，羊裘聊问旧渔矶。春风咫尺长安道，拂曙兰桡度海圻。
夜半篝灯寒甚余推篷出则雪深尺馀花艳若昼明晨两崖玉树璀璨成行永叔赋诗以谢庭见况和答二首
作者：胡应麟
朝代：明

璨璨奇花发，亭亭玉树陈。吾宁湘水客，尔亦剡溪人。鹤展瑶台翅，龙拖贝阙鳞。故园三亩在，归思起垂纶。莽莽乾坤内，悠悠一腐儒。乍忻兰吐玉，敢诧树呈珠。八骏休黄竹，双龙俨白榆。含饴岁除日，好慰谢庭趋。
夜半篝灯寒甚余推篷出则雪深尺馀花艳若昼明晨两崖玉树璀璨成行永叔赋诗以谢庭见况和答二首·其一
作者：胡应麟
朝代：明

璨璨奇花发，亭亭玉树陈。吾宁湘水客，尔亦剡溪人。鹤展瑶台翅，龙拖贝阙鳞。故园三亩在，归思起垂纶。
夜半篝灯寒甚余推篷出则雪深尺馀花艳若昼明晨两崖玉树璀璨成行永叔赋诗以谢庭见况和答二首·其二
作者：胡应麟
朝代：明

莽莽乾坤内，悠悠一腐儒。乍忻兰吐玉，敢诧树呈珠。八骏休黄竹，双龙俨白榆。含饴岁除日，好慰谢庭趋。
夜卧沈子书斋出素笺索题信笔赋
作者：胡应麟
朝代：明

褥许分青锦，厨仍卧碧纱。浓香熏柏子，清梦杂梅花。未觉仙家好，浑忘客路赊。异时怀仲举，湖水渺云沙。
夜发钱塘以风涛迅甚次日遂抵桐庐
作者：胡应麟
朝代：明

暮云飞尽海门开，越客扁舟万里回。一片青山涛浪里，不知帆过子陵台。
夜同俞蔡二子集杨茂才馆
作者：胡应麟
朝代：明

一尊岐路暂追扳，词客相逢鬓已斑。海内诗名谁白雪，人间愁色共青山。浮云西北孤帆迥，明月东南万垒閒。道是子云幽兴在，不妨频夜扣玄关。
夜同子玉过用孺出荔枝酒轰饮至酣即席赋
作者：胡应麟
朝代：明

烂漫名花压酒卮，主人留客凤凰池。何烦大白呼桑落，宛似轻红擘荔枝。把臂浮云春尽日，持螯明月夜阑时。莫教一骑华清笑，肠断当年杜牧之。
夜同子鸣茂卿携酒重集何太史宅观梅兼送吕山人忠父南归得湖字
作者：胡应麟
朝代：明

清夜寻花雪满途，何因东阁坐狂夫。瑶台影落霜天净，玉笛声残陇月孤。醉拂莓苔惊庾岭，梦骖鸾鹤到西湖。一枝欲赠南归客，回首春山隔画图。
夜同孙金潘叶四生集文如美人馆
作者：胡应麟
朝代：明

系马高楼兴未回，铜瓶春色照寒梅。人同师利观空坐，客似维摩抱病来。雪后何妨寻剡曲，云深无处问阳台。相逢肯下高唐榻，总为当年作赋才。
夜同孟韬诸子集白雪山房得云字
作者：胡应麟
朝代：明

画戟清香上紫云，西园明月坐絪缊。三年桂树尊前别，一夜梅花笛里闻。白雪斋中人渐老，黄金台上客成群。朝来太史占星聚，灿烂干将易水濆。
夜同张转运叶观察秦孝廉集淩比部宅坐中王大理孙太史曹计部皆同年友也
作者：胡应麟
朝代：明

秉炬高堂话昔游，升沈离合递生愁。江东阀阅三才聚，洛邑轩车四贵留。下榻共青今夜眼，驱车全白异时头。朝来一剑仍岐路，相望邮亭各斗牛。
夜同徐茂吴宋化卿集许才父听歌作
作者：胡应麟
朝代：明

把袂重过白板扉，一尊岚霭坐霏霏。云因洛水先春现，雨为阳台彻夜飞。烂漫歌喉萦锦瑟，轻盈舞态拂罗衣。当筵授简俱词客，唱彻梁州露未晞。
夜同方吴两生集汪士能宅留宿作新都豪士歌
作者：胡应麟
朝代：明

君不见新都侠客汪士能，意气磊落形骸真。须髯如戟鬓如猬，泰山一掷轻千钧。大腹便便亦何有，半生但贮宜城酒。日倒青莲三百杯，家藏白堕五千斗。暮春三月日颇长，杏花半落梅子黄。先生白眼空四海，却来岩市登君堂。堂上吴生宛如玉，座右方生迥超俗。博山炉中沉水香，玳瑁玻璃照？醁。相看一笑轻王侯，长鲸跋浪风云愁。主人尚醒客已醉，荧荧华烛开朱楼。绣缛纱茵迥奇丽，一卧明窗不知曙。感君意气为汝歌，赠汝狂名在天地。吁嗟乎，世途局促难为容，卖浆隐博甘途穷。身后荣华竟谁是，眼前尺蠖嘲蛟龙。生家伯兄文且武，骠骑才名驾千古。二兄三兄咸楚楚，生也第六之名讵减五。城东红妆十万家，朱唇翠袖争朝霞。相逢不饮漫成别，参差笑杀千桃花。君不见杜陵布衣老且拙，典尽春衣兴逾发。黄四娘家花满蹊，大白携生醉明月。
夜同方吴两生集汪士能宅留宿作新都豪士歌
作者：胡应麟
朝代：明
体裁：古风

君不见新都侠客汪士能，意气磊落形骸真。须髯如戟鬓如猬，泰山一掷轻千钧。大腹便便亦何有，半生但贮宜城酒。日倒青莲三百杯，家藏白堕五千斗。暮春三月日颇长，杏花半落梅子黄。先生白眼空四海，却来岩市登君堂。堂上吴生宛如玉，座右方生迥超俗。博山炉中沉水香，玳瑁玻璃照�醁。相看一笑轻王侯，长鲸跋浪风云愁。主人尚醒客已醉，荧荧华烛开朱楼。绣缛纱茵迥奇丽，一卧明窗不知曙。感君意气为汝歌，赠汝狂名在天地。吁嗟乎，世途局促难为容，卖浆隐博甘途穷。身后荣华竟谁是，眼前尺蠖嘲蛟龙。生家伯兄文且武，骠骑才名驾千古。二兄三兄咸楚楚，生也第六之名讵减五。城东红妆十万家，朱唇翠袖争朝霞。相逢不饮漫成别，参差笑杀千桃花。君不见杜陵布衣老且拙，典尽春衣兴逾发。黄四娘家花满蹊，大白携生醉明月。
夜同朱吴李徐诸生集于茂才宅听歌
作者：胡应麟
朝代：明

南陌朱楼并马寻，一尊尘外共披襟。齐姜久擅高唐曲，越客同操下里吟。烛映纱厨春色浅，香飞罗袂夜寒深。云门寂寞当年调，惭愧钟期抱玉琴。
夜同汪六吴三过城西酒楼巨觥飞白堕数十巡旋取余所携金华更酌小奚拨阮二竖子歌弋阳潦倒申旦乃别俳语一绝纪之
作者：胡应麟
朝代：明

潦倒垆头作酒狂，青衫重入少年场。那堪醉忆琅琊语，满酌金华听弋阳。
夜同祝鸣皋话旧
作者：胡应麟
朝代：明

玄亭遥夜一尊开，握手青衫气未回。击筑幽燕人渐老，看花韦杜客重来。千秋彩笔双惊座，万里黄金独上台。笑杀公车成偃蹇，仍将词赋入蓬莱。
夜同童子鸣康裕卿宿香山禅寺限韵分赋
作者：胡应麟
朝代：明

绝壁苍茫雾里看，振衣萝薜上千盘。轩窗尽锁西山色，楼殿平分北斗寒。雨过松声随锡杖，风回花影动瑶坛。相看不尽凭高兴，欲向蓬莱借羽翰。
夜同胡孟韬龙君超杨世叔三孝廉周陈二山人集宋忠父第观梅花繁英盛开芬郁殊绝适侯万二都尉在坐琳琅珠玉与花艳相映发同集诸君应接不遑余倾赏丙夜几欲醉卧阁中作赵师雄罗浮梦矣归赋一律似忠父并博笑侯万二君
作者：胡应麟
朝代：明

姑射双仙玉不如，一尊花底斗璠玙。梦回大庾繁霜外，吟断孤山片月馀。寂历寒香飞枕簟，玲珑疏影出庭除。东风何处吹长笛，极目江南旧草庐。
夜同裕卿话旧
作者：胡应麟
朝代：明

万里相逢日，那能不黯然。移家当暮雪，行乞傍寒烟。赋岂三都后，心犹五岳前。向来溪水曲，频系子猷船。
夜同裕卿诸子集惟寅宅得中字
作者：胡应麟
朝代：明

一夜心期握手中，吴钩寒色照长空。新愁紫气重关外，旧宅青山大海东。摧落世应疑斥鴳，翻飞人岂后冥鸿。高歌暂向淮王席，千载休论桂树丛。
夜同詹东图邵道卿过禹钧元枢邸即席作
作者：胡应麟
朝代：明

妙舞清歌出玳筵，一尊携手醉花前。藜然刘向谈经夜，草定扬雄作赋年。话旧总深天竺雨，烹新重醉惠山泉。不堪明夜河桥别，憔悴双龙剑色悬。
夜同谢友可集曾人倩新居分得台字客罢复对奕丙夜
作者：胡应麟
朝代：明

深居赢得近蓬莱，路转黄金百尺台。入座风流垂拱客，登坛名誉建安才。双扉积翠西山堕，四壁新凉上苑来。清簟画帘争奕罢，坐携明月向苍苔。
夜同黎惟敬康裕卿胡文父何仁仲朱汝修集李惟寅宅得寒字
作者：胡应麟
朝代：明

握手论心尽鹖冠，相逢何意复长安。衣裁薜荔元同色，剑合芙蓉好并看。明月万家阊阖晓，青山十载路岐寒。凭陵欲望燕台气，一片星河绕画阑。
夜夜曲
作者：胡应麟
朝代：明

褥隐芙蓉丽，筵开玳瑁频。绣屏朝选伎，罗幌夜留宾。艳曲梁间度，纤腰座里陈。渐看银漏促，舄履杂华裀。
夜宿金山作
作者：胡应麟
朝代：明

叠浪天浮玉，中流地布金。寺围孤岛面，亭插万波心。日候晨钟出，潮将夜梵沈。妙高寒独上，风雨过龙吟。
夜宿黄季主对奕决赌金伯韶为点筹酣饮达曙题壁间
作者：胡应麟
朝代：明

念汝能悬榻，令余忘忆家。香凝燕邸雾，烛袅汉宫霞。仄径眠孤鹤，虚檐集乱鸦。今宵橘中卧，极乐在天涯。
夜梦裕卿惟寅觉赋此诗寄怀并呈邦相
作者：胡应麟
朝代：明

康生秉侠烈，李子弘风流。尘埃困鸿鹄，天厩储骅骝。曰余抱微尚，弱冠羁皇州。洛中富冠盖，一一俱琳球。风尘片言合，把臂为千秋。夜谈促瑶席，春燕开云楼。飞蓬一朝散，抗袂还林丘。道路阻且长，尺素安可求。眼底孰同声，论心惟喻侯。喻侯与康李，宿昔伸绸缪。雄飞失天路，雌伏来山邮。伊余实倾盖，契分逾白头。笑谈乐新知，感激怀故俦。中宵梦二子，宛若平生游。慇勤十载别，不为终夜留。觉来但长叹，坐失双吴钩。乃知豪杰人，聚散俱萍浮。申章示同好，咫尺毋悠悠。
夜泊京口怀李惟寅
作者：胡应麟
朝代：明

金钗十二迥成行，彩笔三千照画堂。座里新霜流汉阙，尊前明月满胡床。箫横赤玉元戎醉，拍按红牙上客狂。一片秋光浑似画，烂烧银烛理霓裳。
夜泊彭城梦家君作二首
作者：胡应麟
朝代：明

九月南徐路，椿颜入梦频。太行云唤客，东海月迎人。桃叶新歌扇，芦花旧钓纶。箧中莱子服，先拂上阳尘。乍辍三更枕，初回万里航。眼青犹上国，头白正高堂。历历瞻鸿羽，呱呱忆雁行。应知海筹屋，遐算八千长。
夜泊彭城梦家君作二首·其一
作者：胡应麟
朝代：明

九月南徐路，椿颜入梦频。太行云唤客，东海月迎人。桃叶新歌扇，芦花旧钓纶。箧中莱子服，先拂上阳尘。
夜泊彭城梦家君作二首·其二
作者：胡应麟
朝代：明

乍辍三更枕，初回万里航。眼青犹上国，头白正高堂。历历瞻鸿羽，呱呱忆雁行。应知海筹屋，遐算八千长。
夜泊金阊寄奠王敬美先生八首
作者：胡应麟
朝代：明

明时何客并登坛，宇宙文章属二难。大海云霞麟凤出，中途风雨鹡鸰寒。三天谒帝更容鬓，八极游神快羽翰。不远桃花瑶水上，飞书无路问青鸾。白面含香上紫宸，前身曾是石麒麟。天容作赋游关洛，帝遣传经到越闽。飞盖西园饶和客，曳裾南国尽才人。重来欲话当年事，落日山阳笛满邻。飞诏频年下赤霄，故园薇蕨兴偏饶。高风突兀回三代，大业荧煌擅九朝。礼乐夔龙元事舜，耕耘巢许亦逃尧。莫言遗冢皋桥畔，千古人传玉树标。仙游何处白云乡，绛节飘飖上帝傍。五叶世传中令贵，三朝谁识次公狂。丹青永夜悲前席，丝竹频年醉后堂。茗椀酒鎗浑似昨，不堪重过绿萝庄。环佩当年碣石台，一时才子盛追陪。镫悬太乙人初聚，漏尽长杨客未回。楚泽悲风迷屈宋，梁园残雪散邹枚。龙门咫尺无穷恨，谁共登楼赋七哀。年才四十五游成，昏嫁何须毕尚平。泰华两登天地小，崧衡齐蹑斗牛惊。九疑峰忆帆前堕，三叠泉犹杖底鸣。瓢笠王郎今在否，朝骑鸾鹤上瑶京。抗手吴门岁月除，三年秋色断鲈鱼。清江一曲题诗外，大海千峰入梦馀。紫气尚悬朱雀桁，丹霞长拥白牛车。何因一问梯仙道，并捧金珰拜玉除。短褐长安记昔游，忘年倾盖见君侯。淮阴敢窃无双誉，江左元推第一流。吟尽白云鳷鹊观，坐残红日凤皇楼。萧条往事空华发，落木凄风遍海头。
夜泊金阊寄奠王敬美先生八首·其一
作者：胡应麟
朝代：明

明时何客并登坛，宇宙文章属二难。大海云霞麟凤出，中途风雨鹡鸰寒。三天谒帝更容鬓，八极游神快羽翰。不远桃花瑶水上，飞书无路问青鸾。
夜泊金阊寄奠王敬美先生八首·其七
作者：胡应麟
朝代：明

抗手吴门岁月除，三年秋色断鲈鱼。清江一曲题诗外，大海千峰入梦馀。紫气尚悬朱雀桁，丹霞长拥白牛车。何因一问梯仙道，并捧金珰拜玉除。
夜泊金阊寄奠王敬美先生八首·其三
作者：胡应麟
朝代：明

飞诏频年下赤霄，故园薇蕨兴偏饶。高风突兀回三代，大业荧煌擅九朝。礼乐夔龙元事舜，耕耘巢许亦逃尧。莫言遗冢皋桥畔，千古人传玉树标。
夜泊金阊寄奠王敬美先生八首·其二
作者：胡应麟
朝代：明

白面含香上紫宸，前身曾是石麒麟。天容作赋游关洛，帝遣传经到越闽。飞盖西园饶和客，曳裾南国尽才人。重来欲话当年事，落日山阳笛满邻。
夜泊金阊寄奠王敬美先生八首·其五
作者：胡应麟
朝代：明

环佩当年碣石台，一时才子盛追陪。镫悬太乙人初聚，漏尽长杨客未回。楚泽悲风迷屈宋，梁园残雪散邹枚。龙门咫尺无穷恨，谁共登楼赋七哀。
夜泊金阊寄奠王敬美先生八首·其八
作者：胡应麟
朝代：明

短褐长安记昔游，忘年倾盖见君侯。淮阴敢窃无双誉，江左元推第一流。吟尽白云鳷鹊观，坐残红日凤皇楼。萧条往事空华发，落木凄风遍海头。
夜泊金阊寄奠王敬美先生八首·其六
作者：胡应麟
朝代：明

年才四十五游成，昏嫁何须毕尚平。泰华两登天地小，崧衡齐蹑斗牛惊。九疑峰忆帆前堕，三叠泉犹杖底鸣。瓢笠王郎今在否，朝骑鸾鹤上瑶京。
夜泊金阊寄奠王敬美先生八首·其四
作者：胡应麟
朝代：明

仙游何处白云乡，绛节飘飖上帝傍。五叶世传中令贵，三朝谁识次公狂。丹青永夜悲前席，丝竹频年醉后堂。茗椀酒鎗浑似昨，不堪重过绿萝庄。
夜泊金阊寄奠王敬美先生八首·其四
作者：胡应麟
朝代：明
体裁：七言律诗

仙游何处白云乡，绛节飘飖上帝傍。五叶世传中令贵，三朝谁识次公狂。丹青永夜悲前席，丝竹频年醉后堂。茗碗酒鎗浑似昨，不堪重过绿萝庄。
夜渡娘
作者：胡应麟
朝代：明

翩翩桃叶舟，昏黑向江夏。那怕狂风吹，佳期在梁下。
夜灯同永叔话旧仲子弼年十四于座中戏咏白石榴有霜寒秋色净明月挂枝头之句余嘉其风格朗朗赋此勖之
作者：胡应麟
朝代：明

石梁驾丹壑，赤城横紫霄。天台八万丈，的皪悬霞标。司空毓灵秀，龙跃随神尧。华名走绝域，茂实腾中朝。郁郁庭阶树，三珠粲同胞。青钱捷唾手，俯拾如承蜩。高阳失才彦，颍上惭时髦。文章聚花萼，薄海誇贤豪。缅余识季公，把臂成久要。古心出坟索，逸韵驰风骚。矫矫八尺躯，耻偕儿女曹。胸吞梦泽水，气折洪河涛。雄飞邈广汉，雌伏怀穷交。皇皇潞河涘，十口勤维梢。空同倚长铗，函谷遗绨袍。吹嘘及朽干，揽挈当前茅。狂歌复痛饮，浩荡穷深宵。呼卢堕明月，角奕流神飙。情投俨胶漆，契合钧咸韶。酒酣见仲子，烨若英琼瑶。翩翻慕周孔，卓荦谭伊皋。孤芳涤尘腻，五字驱炎嚣。灵光诧授简，鹦鹉怜挥毫。扬收劣加岁，子安正垂髫。伊余越四十，兰玉殊凋萧。对此重叹息，中肠热如焦。于门一何盛，咄咄钟灵苗。丹山讵凡翮，渥水真奇毛。勉哉事大业，岁月如风飘。无穷有令闻，不朽宁金貂。下帏第发愤，惜阴竞蓬茅。六经鼓元气，百氏罗秋毫。馀皇破巨浪，繁弱联双雕。祖孙及子父，奕叶驰华镳。回首天台色，东南正寥寥。惟应太原望，世世争岧峣。
夜登金华绝顶慨然有怀作步虚词五章
作者：胡应麟
朝代：明

两袖明星拂绛河，天风吹客上嵯峨。无劳更觅梯仙界，半夜鞭龙入大罗。长揖元君向紫宸，中天楼殿矗金银。如花座上三千女，携手先过第一人。礼斗坛边下夕阳，焚香绝顶奏虚皇。不知谁唤群仙到，零乱星河白玉床。一谪仙班下海涯，梦魂长绕阿环家。西华旧业荒芜甚，老却瑶池万树霞。左揖龟台右木公，仙坛瑶草暮茸茸。金华自有骑羊客，漫许留侯事赤松。
夜登金华绝顶慨然有怀作步虚词五章·其一
作者：胡应麟
朝代：明

两袖明星拂绛河，天风吹客上嵯峨。无劳更觅梯仙界，半夜鞭龙入大罗。
夜登金华绝顶慨然有怀作步虚词五章·其三
作者：胡应麟
朝代：明

礼斗坛边下夕阳，焚香绝顶奏虚皇。不知谁唤群仙到，零乱星河白玉床。
夜登金华绝顶慨然有怀作步虚词五章·其二
作者：胡应麟
朝代：明

长揖元君向紫宸，中天楼殿矗金银。如花座上三千女，携手先过第一人。
夜登金华绝顶慨然有怀作步虚词五章·其五
作者：胡应麟
朝代：明

左揖龟台右木公，仙坛瑶草暮茸茸。金华自有骑羊客，漫许留侯事赤松。
夜登金华绝顶慨然有怀作步虚词五章·其四
作者：胡应麟
朝代：明

一谪仙班下海涯，梦魂长绕阿环家。西华旧业荒芜甚，老却瑶池万树霞。
夜登镇海楼月色莹然万里如昼因忆王长公元美时方以司马应召南都
作者：胡应麟
朝代：明
体裁：七言律诗

登坛初卸黑貂裘，玉宇无声夜色流。十万貔貅环汉帜，三千熊虎抱吴钩。歌传桃叶清江上，曲奏梅花大海头。徙倚胡床豪兴发，不知明月堕南楼。
夜窗急雨迅雷简章生行父六韵
作者：胡应麟
朝代：明

入夜天威动，羁人赋式微。疾雷穿瓦落，惊电掣垣飞。鹳鹤抟空迅，鱼虾掠岸肥。凉生青竹簟，暑净绿萝扉。积潦盈川谷，愁霖涨海圻。将因湖水畔，对濯芰荷衣。
夜读献吉仲默廷实昌谷于鳞诗漫兴五首
作者：胡应麟
朝代：明

回首开元八百秋，莫将蹊径细追求。巨灵自有移山力，手擘黄河万里流。自得西方最上诠，莲花千仞扑青天。由来騕袅鸣銮足，可作风螭步骤传。北地申阳各俊流，中原名誉本鸿沟。当时误作攀鳞客，王后卢前特地愁。肝胆平生献吉闻，金丹炼就肯离群。时人浪自开门户，点染高流入墓文。七字高华一代知，若为诸体遍称奇。犹龙莫讶宣尼赞，自是难忘问礼时。
夜读献吉仲默廷实昌谷于鳞诗漫兴五首·其一
作者：胡应麟
朝代：明

回首开元八百秋，莫将蹊径细追求。巨灵自有移山力，手擘黄河万里流。
夜读献吉仲默廷实昌谷于鳞诗漫兴五首·其三
作者：胡应麟
朝代：明

北地申阳各俊流，中原名誉本鸿沟。当时误作攀鳞客，王后卢前特地愁。
夜读献吉仲默廷实昌谷于鳞诗漫兴五首·其二
作者：胡应麟
朝代：明

自得西方最上诠，莲花千仞扑青天。由来騕袅鸣銮足，可作风螭步骤传。
夜读献吉仲默廷实昌谷于鳞诗漫兴五首·其五
作者：胡应麟
朝代：明

七字高华一代知，若为诸体遍称奇。犹龙莫讶宣尼赞，自是难忘问礼时。
夜读献吉仲默廷实昌谷于鳞诗漫兴五首·其四
作者：胡应麟
朝代：明

肝胆平生献吉闻，金丹炼就肯离群。时人浪自开门户，点染高流入墓文。
夜过周懋脩馆中月色盈庭皎如霜雪即席口占
作者：胡应麟
朝代：明

咫尺周郎馆，衡茅葑水傍。披襟流素月，把袂落繁霜。逸调阳春远，清歌乙夜长。预愁明发路，枫叶乱金阊。
夜过汪士能家看灯同肇元太学奕戏赠并呈司马公
作者：胡应麟
朝代：明

万炬烟销夜色潜，一尊明月吐朱檐。游同太傅偏能奕，貌学参军未有髯。画阁盛开云母帐，雕盘时荐水晶盐。扬州肯挟刘晨去，十万红妆尽卷帘。
夜过邓远游剧谈申旦先是远游赋五言八律见赠属余病冗未报兹当握别援笔近体四章付远游小史歌之
作者：胡应麟
朝代：明

落木萧萧夜过从，青灯明灭照芙蓉。櫜鞬骤觉中原尽，旗鼓俄惊上国逢。雾拥双龙悬碣石，风驰驷马到临邛。他时广乐钧天奏，莫忘斋头旧雨浓。乍释青衫赋远游，翩翩文彩跨登楼。踌躇易水新交定，濩落夷门故老留。寸管乾坤才欲尽，双灯湖海话难酬。无论一盖倾如故，已订词盟到白头。面壁传衣事已陈，孤云寥落傍风尘。青萍万里长为客，彩笔三朝未授人。把臂垆头倾海岱，持螯天末动星辰。何辞大白终宵醉，话入如渑对怆神。拥坐黄花照别筵，西风无赖木兰船。千人楚国回高倡，一士成都抱太玄。叔度经旬贪晤语，渊源少日慰周旋。那能骤割新知兴，极目河桥思惘然。
夜过邓远游剧谈申旦先是远游赋五言八律见赠属余病冗未报兹当握别援笔近体四章付远游小史歌之·其一
作者：胡应麟
朝代：明

落木萧萧夜过从，青灯明灭照芙蓉。櫜鞬骤觉中原尽，旗鼓俄惊上国逢。雾拥双龙悬碣石，风驰驷马到临邛。他时广乐钧天奏，莫忘斋头旧雨浓。
夜过邓远游剧谈申旦先是远游赋五言八律见赠属余病冗未报兹当握别援笔近体四章付远游小史歌之·其三
作者：胡应麟
朝代：明

面壁传衣事已陈，孤云寥落傍风尘。青萍万里长为客，彩笔三朝未授人。把臂垆头倾海岱，持螯天末动星辰。何辞大白终宵醉，话入如渑对怆神。
夜过邓远游剧谈申旦先是远游赋五言八律见赠属余病冗未报兹当握别援笔近体四章付远游小史歌之·其二
作者：胡应麟
朝代：明

乍释青衫赋远游，翩翩文彩跨登楼。踌躇易水新交定，濩落夷门故老留。寸管乾坤才欲尽，双灯湖海话难酬。无论一盖倾如故，已订词盟到白头。
夜过邓远游剧谈申旦先是远游赋五言八律见赠属余病冗未报兹当握别援笔近体四章付远游小史歌之·其四
作者：胡应麟
朝代：明

拥坐黄花照别筵，西风无赖木兰船。千人楚国回高倡，一士成都抱太玄。叔度经旬贪晤语，渊源少日慰周旋。那能骤割新知兴，极目河桥思惘然。
夜过长安酒楼作
作者：胡应麟
朝代：明

垆头飞雪万家寒，琥珀香吹白玉盘。歌罢落梅天渐晓，不知门外是长安。
夜遇蔡弘父馆中呼卢戏赠时蔡将买妾长安
作者：胡应麟
朝代：明

屈指新丰散酒徒，长灯明月暂呼卢。关东意气惭吴质，洛下风流羡蔡谟。翠缕同心金是屋，青丝垂手玉为壶。曲江花事输年少，一载婵娟向五湖。
夜集万中丞斋中二郎君出侍翩翩玉立且风致卓尔不群追赋八韵寄怀并似中丞以当尺一
作者：胡应麟
朝代：明

识面双投刺，舒怀一抱琴。云中鸿雁翼，原上鹡鸰心。并宿桃花岸，联飞桂树林。风华乔梓茂，意气棣棠深。翰墨眉山下，箕裘洛水浔。蓝田誇合璧，丽浦重兼金。文武家声擅，诗书世业任。西堂春色蚤，烂漫忆披襟。
夜集万伯修中丞署中听奚童弹琵琶即席赋
作者：胡应麟
朝代：明

鼓瑟吹笙夜未阑，狂歌醉舞烛花残。清光琥珀浮金斝，逸响珠玑坠玉盘。细柳生风回绮席，丛篁扶月上雕栏。真堪十日平原饮，莫向参军话路难。
夜集刘将军即席作示孙徐两生
作者：胡应麟
朝代：明

聊同珠履客，共此岁华徂。潦倒青丝盒，淹留白玉壶。寒风回击筑，骤雨促呼卢。不道嫖姚贵，犹能事博徒。
夜集李景颖出土瓜佐酒成赋二章
作者：胡应麟
朝代：明

司理耽奇甚，甘瓜荐味长。飞霜匀玉质，重露浥琼浆。碧荔唐宫重，丹桃汉殿祥。何烦方朔盗，袍袖溢芬芳。谈玄吾不厌，问字尔相寻。兴逸飞流赋，情高漱石吟。春郊联玉勒，夜阁拥瑶琴。二仲翩翩在，何烦觅向禽。
夜集李景颖出土瓜佐酒成赋二章 其二 赠孙国梁
作者：胡应麟
朝代：明

谈玄吾不厌，问字尔相寻。兴逸飞流赋，情高漱石吟。春郊联玉勒，夜阁拥瑶琴。二仲翩翩在，何烦觅向禽。
夜集李景颖出土瓜佐酒成赋二章·其一
作者：胡应麟
朝代：明

司理耽奇甚，甘瓜荐味长。飞霜匀玉质，重露浥琼浆。碧荔唐宫重，丹桃汉殿祥。何烦方朔盗，袍袖溢芬芳。
夜集王仲升新第即席同盛氏诸仲分韵得寒字
作者：胡应麟
朝代：明

画槛雕楹十二栏，一时尊酒盛词坛。风人把袂游平乐，月姊更衣下广寒。台接丹山翔彩凤，箫横碧落度青鸾。从知子敬多豪兴，桃叶歌成宴未阑。
夜集王太仆听歌
作者：胡应麟
朝代：明

列炬明妆出，寒宵兴未涯。翠翘偏束凤，青鬓俨涂鸦。艳艳珠摇月，亭亭玉照霞。细听桃叶曲，身在骑曹家。
夜集王将军园亭留宿斋头二首
作者：胡应麟
朝代：明

剧饮连朝暮，狂歌动斗牛。樽才空北海，榻已下南州。绣褥明霞绽，纱厨霁月流。佳期近三五，重订庾公楼。邂逅青油幕，观棋兴未徂。为园当薜荔，凿沼近菰蒲。雨砌黄金甲，风窗白玉壶。不知韦杜曲，三过拾遗无。
夜集王将军园亭留宿斋头二首·其一
作者：胡应麟
朝代：明

剧饮连朝暮，狂歌动斗牛。樽才空北海，榻已下南州。绣褥明霞绽，纱厨霁月流。佳期近三五，重订庾公楼。
夜集王将军园亭留宿斋头二首·其二
作者：胡应麟
朝代：明

邂逅青油幕，观棋兴未徂。为园当薜荔，凿沼近菰蒲。雨砌黄金甲，风窗白玉壶。不知韦杜曲，三过拾遗无。
夜集相国赵公府中话别作
作者：胡应麟
朝代：明

衔恩龙剑色凄凄，何限霜华照鸊鹈。红日已看中秘近，白云犹傍太行低。亲闱菽水飞魂梦，相府藜灯惜解携。莫怅燕吴成远别，春帆先到潞河堤。
夜集郭鸿胪馆偶闻邻室有使酒相虐者余为解纷竟戏作短歌示鸿胪
作者：胡应麟
朝代：明

古人饮酒戒沉湎，一石萧然神不乱。今人饮酒如沐猴，脱巾狂叫无时休。双眼茫茫向天白，知交侧目成愆尤。清音软谑有何意，白波平地如山丘。君不见张旭满引挥云烟，李白一斗诗百篇，遇汝那得开心颜。又不见刘阮朝朝竹林醉，当日高谈遇此辈，大白流离玉缸碎。
夜集黄燮卿言别时余将暂入都门
作者：胡应麟
朝代：明

紫陌居相亚，玄亭路不遥。携琴斜照落，击筑断虹飘。逸兴舒河朔，离心怯灞桥。？成千日醉，徒御发深宵。
夜集黄燮卿言别时余将暂入都门
作者：胡应麟
朝代：明
体裁：五言律诗

紫陌居相亚，玄亭路不遥。携琴斜照落，击筑断虹飘。逸兴舒河朔，离心怯灞桥。�成千日醉，徒御发深宵。
夜饮仁夫馆大醉吐顿因借所服绿衣归诗谢之
作者：胡应麟
朝代：明

五斗醒来恣所如，幕天席地坐蘧庐。酒阑人静披衣出，满路晨钟下玉除。
夜饮喻邦相署中酒酣邦相诸郎君出见咸朗朗玉立可念也因戏成短歌一章为赠
作者：胡应麟
朝代：明

自从管鲍交游不再见，世人结交徒结面。南昌喻侯青云客，邂逅逢余偏恋恋。丈夫意气凌青冥，契合宁论越与秦。弟兄异姓古来有，一呼尽出诸郎君。大儿今年才十二，霜毫日扫五千字。差肩两郎亦其匹，八法淋漓照湘帙。抱中小者尤绝奇，玉为肌骨云为眉。毛诗三百不离口，气槩似欲吞虹霓。看君四子并英物，朗朗寒空挂奎壁。徐卿两儿那得比，王氏三珠总非敌。人生有儿百不忧，况复满眼俱骅骝。乔当及卿髦讵减，湛既难兄纪更优。君不见胡生今年政三十，日夜明珠探骊窟。大儿文举小德祖，徒尔相亲不相识。此时尽阅君诸郎，使我临风重悽恻。谓生好饮勿复言，且尽三百青铜钱。生儿蚤晚会有命，何用蹙蹙愁心颜。君不见喻侯膝下四男子，行年三十初得此，至今玉树森庭庑。
夜饮徐文明邸即席作二首
作者：胡应麟
朝代：明

相逢湖海尽词才，车马苍茫踏翠苔。万里乡心同越峤，新年春色到燕台。筵前柏叶风初动，庭际梅花月渐来。遮莫河梁成远别，黄金新诏出蓬莱。散发狂歌动紫宸，天街良夜月如银。朱颜暂借逢春客，白发偏惊受岁人。宇宙风期回击筑，江湖消息报垂纶。高阳是处名流集，痛饮何辞大白频。
夜饮徐文明邸即席作二首·其一
作者：胡应麟
朝代：明

相逢湖海尽词才，车马苍茫踏翠苔。万里乡心同越峤，新年春色到燕台。筵前柏叶风初动，庭际梅花月渐来。遮莫河梁成远别，黄金新诏出蓬莱。
夜饮徐文明邸即席作二首·其二
作者：胡应麟
朝代：明

散发狂歌动紫宸，天街良夜月如银。朱颜暂借逢春客，白发偏惊受岁人。宇宙风期回击筑，江湖消息报垂纶。高阳是处名流集，痛饮何辞大白频。
夜饮芙蓉馆大醉放歌寄黎惟敬康裕卿李惟寅朱汝脩
作者：胡应麟
朝代：明

初平骑羊去不返，沈侯八咏空嶙峋。刘生老死骆生窜，谁令大壑回阳春。君不见兰州胡元瑞九龄，学仙已成癖。欲乘长风游八极，大鹏扶摇不肯骑，几度鞭羊复成石。十五更作咸阳游，五花笑脱青貂裘。酒阑大叫呼李白，雪花飞堕长安楼。是时真龙御皇极，双阙嵯峨象纬辟。作赋宁论狗监知，曳裾自许龙门客。人前白眼双飞扬，谁其握手黎惟康。李侯晓散禁庐直，停车数过朱生堂。相看意气谁肯下，握尘含毫破深夜。万象淋漓碣石宫，千人辟易华阳社。五陵轩车春不开，狂歌独上黄金台。拔剑起舞长虹摧，睥睨燕昭王，竖子非仙才。荒碑零落翳榛莽，其人白骨随尘埃。剧辛郭隗岂壮士，汝曹自为千金来。当时乃公用齐国，临淄岂得同蒿莱。前瞻涿鹿野，左瞰卢龙隈。浮云万叠飞不尽，但见太行山色青崔嵬。入洛声名晚差著，掉头忽出新丰市。拂袖初辞上苑花，持竿欲挂沧溟树。吕梁震泽天茫茫，扁舟一叶飞钱塘。镜湖剡溪咫尺不得渡，十月寒涛如雪霜。孤峰指点严陵宅，古木槎牙向人立。羊裘客子双眼青，分我桐庐半江碧。高台祗合长垂纶，谁知物色来衡门。天阍突兀帝星远，十年五上空沉沦。萝薜归来手还葺，一笑文君壁空立。生计犹馀二顷田，谋身岂必千头橘。五侯七贵俱浮云，邺侯万卷堪横陈。男儿大业在金石，那令七尺随风尘。醉墨苍茫浩歌发，紫气东来照吴越。文章得失心自知，肯向朱门傍先达。唾壶击碎歌转长，美人天外空彷徨。眼前龌龊谁相望，大儿刘孝标，小儿骆宾王。后生不死亦前辈，九原可作同翱翔。遥遥八咏楼，楼空竟何有。楼中之人今在否，袛今谁是东阳守。会叱群羊起太空，卧看扶桑日西走。
夜饮郭金吾斋头同韩刘两生奕达旦归寓则晨餐久熟矣戏走一绝柬郭君并韩刘二文学
作者：胡应麟
朝代：明

谈棋说剑更呼卢，绛蜡烧残白玉壶。痛饮不须愁禁夜，主人曾是旧金吾。
大中丞万公伯修以出塞百咏湟中经略诸牍见贻卒业寄怀十六韵时万公复有塞上之行
作者：胡应麟
朝代：明

独坐中丞幕，雄飞国士场。双雕白羽箭，万骑绿沉枪。筹筴金城擅，韬钤玉垒扬。举天依大树，略地到扶桑。积甲阴山下，投鞭瀚海傍。受降来紫塞，归附半青羌。属国赓酬丽，中军叙致详。邮筒驰百韵，竿牍报千章。吐握追公旦，吹嘘接孟尝。词流倾陆谢，赋客聚班张。玉屑霏盈坐，金钗俨作行。南楼谈未彻，北府宴频张。筚篥驱前部，琵琶醉后堂。珠帘宵坠月，画戟昼凝霜。相貌图高阁，勋庸勒太常。煌煌三锡命，铁券下明光。
大佛寺观释迦文佛金像题
作者：胡应麟
朝代：明

峨峨蓟城西，飞观耸百级。金身五千丈，照耀天北极。画栋糜丹青，雕甍烂朱碧。琪花烨如散，瑶草纷可拾。耨水清六尘，雪山炯四壁。广座陈香灯，长廊绘粉墨。优钵梵筵启，伊蒲僧供出。俗染汰欲空，净因了可觅。香象来医王，天龙护帝释。茫然小宇宙，一怆大雄力。
大参维扬张公过访武林旅邸中赋赠十六韵
作者：胡应麟
朝代：明

淮海生人杰，翩翩第一流。冰壶寒照夜，霜钺净含秋。大树荣东国，甘棠匝上游。苕溪频驻节，兰水半维舟。五马追风电，双龙射斗牛。新裁玄草社，旧咏白蘋洲。器宇司空并，声华博望俦。星芒朝帝阙，日彩扈神州。下士输青睫，论交异黑头。怀珠玄俗傲，抱璧卞和羞。潦倒亲长铗，殷勤拂敝裘。湖光芒履尽，江色布帆收。肱在馀三折，肠回剧四愁。孤诚悬海岱，片诺重山丘。指顾排阊阖，参差侍冕旒。黄金未央诏，行见出燕幽。
大司寇豫章李公以手书见贻赋谢二首
作者：胡应麟
朝代：明

八座归来鬓未斑，三朝旧德迥难攀。云霓尚切中华望，宇宙偏容大老闲。赋罢滕王无彩笔，书成匡俗有名山。独馀吐握当年思，尺素蓬蒿问闭关。斧钺频年寄折冲，乞身茅屋傍萧峰。霜威大漠犹方虎，斗色孤城自卧龙。匣底剑花收菡萏，囊中诗草泣芙蓉。莫誇骤贵东京纸，屈指三都未易逢。
大司寇豫章李公以手书见贻赋谢二首·其一
作者：胡应麟
朝代：明

八座归来鬓未斑，三朝旧德迥难攀。云霓尚切中华望，宇宙偏容大老闲。赋罢滕王无彩笔，书成匡俗有名山。独馀吐握当年思，尺素蓬蒿问闭关。
大司寇豫章李公以手书见贻赋谢二首·其二
作者：胡应麟
朝代：明

斧钺频年寄折冲，乞身茅屋傍萧峰。霜威大漠犹方虎，斗色孤城自卧龙。匣底剑花收菡萏，囊中诗草泣芙蓉。莫誇骤贵东京纸，屈指三都未易逢。
大司空朱公招余过访余以病卧不获赴意甚感焉辄成小诗奉寄
作者：胡应麟
朝代：明

领袖三朝岳降神，乞归江畔有闲身。云霄北望犹明主，日月中原自老臣。青玉乍携扶肮脏，玄圭载锡偃经纶。极知一水堪移棹，愁绝文园病肺人。
大司空潘公寄示河渠诸刻卒业赋此奉赠
作者：胡应麟
朝代：明

巨轴高悬照紫霞，平成功就世谁加。渠通上国三千里，堰护长淮十万家。匝地甘棠偏捧露，参天垂柳不沾沙。傍观漫自工萋菲，白发臣心尽海涯。
大司空潘公驰驿夏村时不佞卧病舟中公特使相存且为觅舟南返感谢二律
作者：胡应麟
朝代：明

崛起东南见伟人，行藏咫尺动星辰。丹心自许乾坤业，白首谁称社稷臣。拥传百川劳灌注，持筹万国待经纶。遥知夏后功成日，灿烂玄圭出紫宸。华夏勋名二十秋，大臣风节迥难俦。扶天历捧三朝日，凿地频安四海流。九塞飞刍停帝阙，八方轮粟涌神州。他时名姓麒麟上，肯让平阳第一筹。
大司空潘公驰驿夏村时不佞卧病舟中公特使相存且为觅舟南返感谢二律·其一
作者：胡应麟
朝代：明

崛起东南见伟人，行藏咫尺动星辰。丹心自许乾坤业，白首谁称社稷臣。拥传百川劳灌注，持筹万国待经纶。遥知夏后功成日，灿烂玄圭出紫宸。
大司空潘公驰驿夏村时不佞卧病舟中公特使相存且为觅舟南返感谢二律·其二
作者：胡应麟
朝代：明

华夏勋名二十秋，大臣风节迥难俦。扶天历捧三朝日，凿地频安四海流。九塞飞刍停帝阙，八方轮粟涌神州。他时名姓麒麟上，肯让平阳第一筹。
大司马东明石公过访奉赠二首
作者：胡应麟
朝代：明

百万良家白羽中，驱除南北羡雄风。坐收貔虎无双策，谁擅麒麟第一功。带砺河山新气象，旂常社稷旧精忠。遥怜抗疏黄门日，折槛长留玉陛枫。三朝词笔大如椽，琬琰勋劳柱石前。七尺安危悬宇宙，䨥钩离合动星躔。陈兵钜鹿登坛夜，破敌卢龙出塞年。堪笑班生头渐白，欲将铭颂勒燕然。
大司马东明石公过访奉赠二首·其一
作者：胡应麟
朝代：明

百万良家白羽中，驱除南北羡雄风。坐收貔虎无双策，谁擅麒麟第一功。带砺河山新气象，旂常社稷旧精忠。遥怜抗疏黄门日，折槛长留玉陛枫。
大司马东明石公过访奉赠二首·其二
作者：胡应麟
朝代：明

三朝词笔大如椽，琬琰勋劳柱石前。七尺安危悬宇宙，䨥钩离合动星躔。陈兵钜鹿登坛夜，破敌卢龙出塞年。堪笑班生头渐白，欲将铭颂勒燕然。
大司马张公秋日过访溪上余时留武林不值抵舍后再往谒谢二首
作者：胡应麟
朝代：明

熊车遥度越王台，骏骨仍惭汉殿回。廿载登龙频入梦，当时题凤亦怜才。三峨云气飘萝薜，五岳风期动草莱。翘首未央天咫尺，秪今东阁定谁开。交游七子气凌云，出入三朝帝眷勤。文武并传周吉甫，诗书长诵郤中军。风高秦望双旌入，潮落钱塘万弩闻。突兀南楼秋色里，胡床能许坐宵分。
大司马张公秋日过访溪上余时留武林不值抵舍后再往谒谢二首·其一
作者：胡应麟
朝代：明

熊车遥度越王台，骏骨仍惭汉殿回。廿载登龙频入梦，当时题凤亦怜才。三峨云气飘萝薜，五岳风期动草莱。翘首未央天咫尺，秪今东阁定谁开。
大司马张公秋日过访溪上余时留武林不值抵舍后再往谒谢二首·其二
作者：胡应麟
朝代：明

交游七子气凌云，出入三朝帝眷勤。文武并传周吉甫，诗书长诵郤中军。风高秦望双旌入，潮落钱塘万弩闻。突兀南楼秋色里，胡床能许坐宵分。
大堤女
作者：胡应麟
朝代：明

大堤群女郎，各各自言好。愁杀襄阳儿，白日情颠倒。
大学士赵公手书促驾赋谢二首
作者：胡应麟
朝代：明

十年台馆布甘霖，回首高山怅玉琴。身傍红云扶日月，梦随黄石到家林。天边八骏堪谁驭，海上群羊漫独寻。惭愧草玄门下士，大挥椽笔到江浔。苍苍云雾绕渔矶，漫说商颜战胜肥。丈室拟从三岛借，尺书仍傍九天飞。肩携瓢笠来青琐，梦掩琴尊出翠微。清切上台连紫极，不烦河畔访支机。
大学士赵公手书促驾赋谢二首·其一
作者：胡应麟
朝代：明

十年台馆布甘霖，回首高山怅玉琴。身傍红云扶日月，梦随黄石到家林。天边八骏堪谁驭，海上群羊漫独寻。惭愧草玄门下士，大挥椽笔到江浔。
大学士赵公手书促驾赋谢二首·其二
作者：胡应麟
朝代：明

苍苍云雾绕渔矶，漫说商颜战胜肥。丈室拟从三岛借，尺书仍傍九天飞。肩携瓢笠来青琐，梦掩琴尊出翠微。清切上台连紫极，不烦河畔访支机。
大学士赵公手书促驾赋谢二首淮上遇景陵徐丈以参知督开新渠余目击其胼胝之苦兹工将告成先赋二律柬之·其一
作者：胡应麟
朝代：明
体裁：七言律诗

四载功成翊帝尧，驱山鞭石梦魂摇。葱茏紫气腾天阙，灿烂玄圭锡圣朝。白浪南排千谷迥，黄流东注万川遥。当年璧马俱陈迹，何藉宣房汉殿谣。
大学士赵公招饮小憩章行父馆中作
作者：胡应麟
朝代：明

尺五瀛洲路，频过户不扃。漏长中极殿，春满太玄亭。舞鹤花间度，飞鸾竹外停。最怜调鼎暇，吐握共忘形。
大道曲
作者：胡应麟
朝代：明

翠袖紫罗襦，胡床坐明玉。相逢谢镇西，邀作大道曲。
大隐园为陈司理题
作者：胡应麟
朝代：明

衡阳七十峰，洞庭八百里。翛然五亩宅，结搆傍江汜。仄径穿藤萝，层轩萟桃李。白云何英英，丹霞亦靡靡。空翠流重檐，林岚润湘几。主人金闺彦，夙昔厌纨绮。名家孟公后，侠气元龙侣。高言和阳春，清响激流徵。纵横彩毫落，烨烨隽声起。朝辞蓟门燕，夕佐越台理。騄骥游天闲，鸾凤出榛枳。一丘宁独乐，十载旷栖止。缅怀东方生，大隐帝乡迩。聊用名吾园，归梦时徙倚。伊余东海民，蚤岁群鹿豕。孤悰托松桂，幽梦结兰芷。侧闻辋川胜，佳兴浩难已。冉冉携芳尊，悠悠负绿绮。携我初平石，适君仲长里。青鞋与布袜，行迈自兹始。
天井平原
作者：胡应麟
朝代：明

古木寒林四望幽，经过麋鹿共淹留。翛然不起红尘念，坐占平原十亩秋。
天恩敕赐为杨明府题
作者：胡应麟
朝代：明

三策当年动草莱，鸣琴百里暂徘徊。园开五柳双凫驻，户植三槐驷马来。惨淡高风神武阙，荧煌新命建章台。承家宓子飞扬甚，屈指龙光到上台。
天津访赵梦白邀同林登卿夜集并迟陶别驾不至
作者：胡应麟
朝代：明

玳瑁筵开集彩毫，侍臣相对此持螯。双星碣石盟初聚，十日平原气并豪。画省白云三辅色，牙樯明月九江涛。论心是处堪长夜，怅望王祥隔佩刀。
天迪以新诗属序未及脱稿赋此报之
作者：胡应麟
朝代：明

青藜遥夜并过从，白帢聊将对曼容。一遇仙郎惭倚马，从知词客擅雕龙。丹霞恍忽闽山驻，紫气苍茫岱岳重。遍读新诗三百首，江天何处觅芙蓉。
天香馆
作者：胡应麟
朝代：明

缥缈孤根立翠峦，扶疏晴影拂仙坛。瑶台十二金风起，吹送天香出广寒。
太乙歌
作者：胡应麟
朝代：明

贡骅骝兮自太乙。若灭没兮亡其一。以龙为驹麟为匹。历块万里昭帝德。
太史赵公于山庄后开二洞并前为六命堂曰六虚斋曰三山同邦相赋二首
作者：胡应麟
朝代：明

卜居太史乍江潭，携酒仙郎更夕岚。户列三峰天上下，堂开六洞地东南。侵阶瀑色悬空翠，八座云光散郁蓝。十里衙斋山路近，尽教明月候归骖。暂解朝绅卧越台，重飞仙舄傍崔嵬。寒岩雪喷双龙下，叠岭云驱万鹫回。花木平泉春缥缈，藤萝谷口暮徘徊。临池莫诧山阴兴，今日登高尽赋才。
太史赵公于山庄后开二洞并前为六命堂曰六虚斋曰三山同邦相赋二首·其一
作者：胡应麟
朝代：明

卜居太史乍江潭，携酒仙郎更夕岚。户列三峰天上下，堂开六洞地东南。侵阶瀑色悬空翠，八座云光散郁蓝。十里衙斋山路近，尽教明月候归骖。
太史赵公于山庄后开二洞并前为六命堂曰六虚斋曰三山同邦相赋二首·其二
作者：胡应麟
朝代：明

暂解朝绅卧越台，重飞仙舄傍崔嵬。寒岩雪喷双龙下，叠岭云驱万鹫回。花木平泉春缥缈，藤萝谷口暮徘徊。临池莫诧山阴兴，今日登高尽赋才。
奉东师相赵公二首
作者：胡应麟
朝代：明

北荡东征尽敌巢，指挥廊庙失萧曹。功高已见玄圭锡，道大翻怜赤舄劳。谩说南郊饶薏苡，终看西域醉蒲萄。他时四海平成后，盛集词人赋彩毫。华夏安危属上臣，折冲尊俎冠群伦。云霞梦屡飞黄阁，天日忠偏系紫宸。祇见龙裳增黼黻，宁容贝锦玷丝纶。中宵试望长安气，烂漫台垣扈北辰。
奉东师相赵公二首·其一
作者：胡应麟
朝代：明

北荡东征尽敌巢，指挥廊庙失萧曹。功高已见玄圭锡，道大翻怜赤舄劳。谩说南郊饶薏苡，终看西域醉蒲萄。他时四海平成后，盛集词人赋彩毫。
奉东师相赵公二首·其二
作者：胡应麟
朝代：明

华夏安危属上臣，折冲尊俎冠群伦。云霞梦屡飞黄阁，天日忠偏系紫宸。祇见龙裳增黼黻，宁容贝锦玷丝纶。中宵试望长安气，烂漫台垣扈北辰。
奉寄中丞滕师
作者：胡应麟
朝代：明

倚天雄剑切云冠，山岳犹惊柱后弹。虎豹留都环仗钺，鲸鲵淮海避登坛。牙旗挂月千艘静，玉笛飞霜万燧寒。最是青油棋兴剧，不将藜杖到长干。
奉寄中丞萧公
作者：胡应麟
朝代：明

宪节新持下玉宸，函关西去息征尘。輶轩尽压三秦吏，斧钺先驱二华神。紫塞风云回夕望，黄河雨雪避朝巡。青油幕静含杯处，能忆天南授简人。
奉寄司成许公二首
作者：胡应麟
朝代：明

一代崇周学，诸生侍鲁儒。田何惭受易，伏胜早传书。八座飞腾外，三垣怅望馀。犹思问奇日，大雪满庭除。载籍穷金马，论思坐玉堂。洪钧回稷契，大典翊成康。日近尚书履，霞明学士裳。生徒愧原宪，十载梦长杨。
奉寄司成许公二首·其一
作者：胡应麟
朝代：明

一代崇周学，诸生侍鲁儒。田何惭受易，伏胜早传书。八座飞腾外，三垣怅望馀。犹思问奇日，大雪满庭除。
奉寄司成许公二首·其二
作者：胡应麟
朝代：明

载籍穷金马，论思坐玉堂。洪钧回稷契，大典翊成康。日近尚书履，霞明学士裳。生徒愧原宪，十载梦长杨。
奉寄左司马汪公四首
作者：胡应麟
朝代：明

功成一疏下蓬莱，寂寂平津昼未开。九伐尚传司马法，千秋重睹卧龙才。天悬白岳云霞驻，地拥黄山日月回。闻道藏书岩穴遍，好飞椽笔到兰台。垂旒朝日侍明光，开府频年控粤裳。幕下诗名收李杜，朝端文誉重班扬。行藏未许亲鱼鸟，栖处还应是凤凰。最是怜才心更切，远题书札问陵阳。紫阁归来鬓尚玄，朱轩遥忆宦游年。毫飞雪色三湘外，剑吐霜华百粤前。尺地东陵聊寄迹，扁舟西子暂随缘。漫从九折誇回驭，屈指蒲轮日下传。乾坤何处独支颐，咫尺龙门驾尚迟。七步已非年少日，四愁偏向倦游时。书传一雁堪飞动，匣隐双虹渐陆离。纵是焦桐惭拂拭，会将流水傍钟期。
奉寄左司马汪公四首·其一
作者：胡应麟
朝代：明

功成一疏下蓬莱，寂寂平津昼未开。九伐尚传司马法，千秋重睹卧龙才。天悬白岳云霞驻，地拥黄山日月回。闻道藏书岩穴遍，好飞椽笔到兰台。
奉寄左司马汪公四首·其三
作者：胡应麟
朝代：明

紫阁归来鬓尚玄，朱轩遥忆宦游年。毫飞雪色三湘外，剑吐霜华百粤前。尺地东陵聊寄迹，扁舟西子暂随缘。漫从九折誇回驭，屈指蒲轮日下传。
奉寄左司马汪公四首·其二
作者：胡应麟
朝代：明

垂旒朝日侍明光，开府频年控粤裳。幕下诗名收李杜，朝端文誉重班扬。行藏未许亲鱼鸟，栖处还应是凤凰。最是怜才心更切，远题书札问陵阳。
奉寄左司马汪公四首·其四
作者：胡应麟
朝代：明

乾坤何处独支颐，咫尺龙门驾尚迟。七步已非年少日，四愁偏向倦游时。书传一雁堪飞动，匣隐双虹渐陆离。纵是焦桐惭拂拭，会将流水傍钟期。
奉寄王江州六首
作者：胡应麟
朝代：明

绝胜匡庐郡，分曹暂岁年。高牙三楚外，巨舳九江前。日抱香炉上，天齐瀑布悬。东林秋咫尺，一问远公禅。棨戟开雄镇，旌旗列上游。猿声千嶂色，雁影万峰秋。散怢聊公事，褰帷即胜游。祗应明月夜，长啸庾公楼。岂为干城驻，能将一壑专。郡僚携白傅，地主借青莲。岳色含杯堕，江流卧榻悬。转看牛斗近，双照莫耶前。极目登高处，淹留汉大夫。万家南斗近，千里北辰孤。虎豹分流徙，鱼龙夹岸呼。可容王勃赋，今古擅洪都。但觉官曹胜，宁知吏牍饶。白云匡岭树，红日海门潮。酒送陶公醉，诗酬谢客招。那能望乡日，不过虎溪桥。飞动征西节，分违蓟北盟。词人空碣石，才子暂江城。綵笔千秋价，绨袍一代情。向来挥手地，忍忆去帆平。
奉寄王江州六首·其一
作者：胡应麟
朝代：明

绝胜匡庐郡，分曹暂岁年。高牙三楚外，巨舳九江前。日抱香炉上，天齐瀑布悬。东林秋咫尺，一问远公禅。
奉寄王江州六首·其三
作者：胡应麟
朝代：明

岂为干城驻，能将一壑专。郡僚携白傅，地主借青莲。岳色含杯堕，江流卧榻悬。转看牛斗近，双照莫耶前。
奉寄王江州六首·其二
作者：胡应麟
朝代：明

棨戟开雄镇，旌旗列上游。猿声千嶂色，雁影万峰秋。散怢聊公事，褰帷即胜游。祗应明月夜，长啸庾公楼。
奉寄王江州六首·其五
作者：胡应麟
朝代：明

但觉官曹胜，宁知吏牍饶。白云匡岭树，红日海门潮。酒送陶公醉，诗酬谢客招。那能望乡日，不过虎溪桥。
奉寄王江州六首·其六
作者：胡应麟
朝代：明

飞动征西节，分违蓟北盟。词人空碣石，才子暂江城。綵笔千秋价，绨袍一代情。向来挥手地，忍忆去帆平。
奉寄王江州六首·其四
作者：胡应麟
朝代：明

极目登高处，淹留汉大夫。万家南斗近，千里北辰孤。虎豹分流徙，鱼龙夹岸呼。可容王勃赋，今古擅洪都。
奉寿大学士洪都张公四首
作者：胡应麟
朝代：明

律转洪钧万象移，金茎承露出瑶池。蓬弧已卜三千外，花甲才周六十期。雾拥青牛来绛阙，云飘黄鹄下彤墀。凭高一望台垣色，南斗中天正陆离。海屋筹增玳瑁筵，东皇灵气夜周旋。三台拱极星辰上，八柱擎天日月前。左马文章鸾掖贵，夔龙勋业凤池传。桃花漫忆西华外，玉洞明霞万树悬。二百年钟命世才，垂绅端笏住蓬莱。三神山外青鸾下，五老峰头白鹿来。中贵传觞临玉陛，大官行馔出瑶台。无论吉甫清风颂，焕烂宸章属上裁。赤舄双瞻傍紫宸，华夷谁不羡经纶。安危一代徵王佐，侍从三朝识帝臣。异日才名金騕袅，当年形貌石麒麟。閒云极目匡庐畔，能忆玄亭问字人。
奉寿大学士洪都张公四首·其一
作者：胡应麟
朝代：明

律转洪钧万象移，金茎承露出瑶池。蓬弧已卜三千外，花甲才周六十期。雾拥青牛来绛阙，云飘黄鹄下彤墀。凭高一望台垣色，南斗中天正陆离。
奉寿大学士洪都张公四首·其三
作者：胡应麟
朝代：明

二百年钟命世才，垂绅端笏住蓬莱。三神山外青鸾下，五老峰头白鹿来。中贵传觞临玉陛，大官行馔出瑶台。无论吉甫清风颂，焕烂宸章属上裁。
奉寿大学士洪都张公四首·其二
作者：胡应麟
朝代：明

海屋筹增玳瑁筵，东皇灵气夜周旋。三台拱极星辰上，八柱擎天日月前。左马文章鸾掖贵，夔龙勋业凤池传。桃花漫忆西华外，玉洞明霞万树悬。
奉寿大学士洪都张公四首·其四
作者：胡应麟
朝代：明

赤舄双瞻傍紫宸，华夷谁不羡经纶。安危一代徵王佐，侍从三朝识帝臣。异日才名金騕袅，当年形貌石麒麟。閒云极目匡庐畔，能忆玄亭问字人。
奉贺观察吴公擢任大参二首
作者：胡应麟
朝代：明

除书五夜下青霄，共识吴公治行超。象纬坐看燕阙近，云霞行忆雁山遥。湖心锦缆维春色，城上金尊落暮潮。倘许侯芭仍叩阁，紫薇花下问琼瑶。牙旗又转越江西，荏苒年光惜解携。转粟暂劳萧相画，看花犹记白公题。云屯大陆千仓满，雪照长淮万舸齐。回首石门歌啸地，几从明月望丹梯。
奉贺观察吴公擢任大参二首·其一
作者：胡应麟
朝代：明

除书五夜下青霄，共识吴公治行超。象纬坐看燕阙近，云霞行忆雁山遥。湖心锦缆维春色，城上金尊落暮潮。倘许侯芭仍叩阁，紫薇花下问琼瑶。
奉贺观察吴公擢任大参二首·其二
作者：胡应麟
朝代：明

牙旗又转越江西，荏苒年光惜解携。转粟暂劳萧相画，看花犹记白公题。云屯大陆千仓满，雪照长淮万舸齐。回首石门歌啸地，几从明月望丹梯。
奉赠大司徒蒲坂杨公二首
作者：胡应麟
朝代：明

当年袍笏借南宫，片刺曾劳答孔融。世德总传䨥八座，家声遥羡四三公。刍飞绝塞军储盛，粟挽长淮帝眷雄。自愧衔知年少日，蒲梢憔悴太行东。三朝出入佩双龙，四岳诹咨近九重。社稷勋劳周太宰，川原筹画汉司农。朱旗代北边烽静，绛帐关西世泽浓。廿载长安聊再入，不禁风雨敝芙蓉。
奉赠大司徒蒲坂杨公二首·其一
作者：胡应麟
朝代：明

当年袍笏借南宫，片刺曾劳答孔融。世德总传䨥八座，家声遥羡四三公。刍飞绝塞军储盛，粟挽长淮帝眷雄。自愧衔知年少日，蒲梢憔悴太行东。
奉赠大司徒蒲坂杨公二首·其二
作者：胡应麟
朝代：明

三朝出入佩双龙，四岳诹咨近九重。社稷勋劳周太宰，川原筹画汉司农。朱旗代北边烽静，绛帐关西世泽浓。廿载长安聊再入，不禁风雨敝芙蓉。
奉赠大司马潘公
作者：胡应麟
朝代：明

瓠子功成帝眷驰，老臣衔命出彤墀。千门月静留都钥，万灶霜清白下旗。宾客南楼频拥啸，生徒东阁尽裁诗。极知吐握姬公念，踯躅河梁问路岐。
奉赠大学士冯公
作者：胡应麟
朝代：明

当年曾谒大冯君，皂盖飞扬瀫水濆。华国更传中秘草，名家谁嗣太玄文。香浮赤舄唐宫雾，烛引绯袍汉殿云。解道凤池霞色满，馀波长借白鸥群。
奉赠督学乔公四十韵
作者：胡应麟
朝代：明

大雅开元际，高风正始前。几人操白雪，四海和朱弦。磊落陈王调，凄凉杜甫编。馀波空绮丽，哲匠几雕镌。盛世称才子，明公实妙年。姓名悬宝箓，文采烛奎躔。已诧龙为种，曾闻凤集肩。两朝司马学，一代子云玄。汉苑昆明外，秦城太白颠。看花韦曲雨，携酒杜陵烟。赋以凌云贵，才因命世传。胜游飞彩笔，丽藻掷青钱。斗畔双龙气，人间五色笺。冲腾随八表，取次上钧天。粉阁青绫被，璚楼赤玉鞭。鸣珂趋建礼，视草向甘泉。鲲化风雷绕，鹏飞宇宙旋。一麾辞殿陛，万里问山川。讲道嗤王弼，穷经答郑玄。绛帷朝入越，清梦晚临燕。代北看名士，关西仰大贤。选才空万马，罢讲得三鳣。竺国烟霄里，吴峰雾雨边。校文多暇日，登眺俨神仙。柳外林逋宅，波心白傅船。潮声吟际落，寺影望中连。只字霜飙动，千章锦绣悬。宫商閒自绕，金石巧相宣。气压珊瑚树，光生玳瑁筵。赤城霞并起，沧海月孤圆。桃李三春合，台垣计日旋。碧霄看紫绶，白屋有寒毡。上策怀终孺，游齐忆马迁。屠龙空故业，落蠹守残篇。学岂三冬富，词非子夜妍。世途甘寂莫，云路阻飞骞。已辱盐车顾，能忘国士怜。鹔鹴愁泛驾，鱼兔有真筌。万仞终南色，千秋太华莲。愿言开觉路，潇洒出尘缘。
奉题毗山草堂二首为中丞潘公读书处
作者：胡应麟
朝代：明

万卷缣缃百尺台，白蘋风起对衔杯。窗中日抱吴山下，座里天浮震泽来。秋兴赋成聊偃仰，河渠书就一徘徊。无誇太乙当年事，已见寒光属上台。曲榭雕楹霅水傍，琅函插架照沧浪。丹霄正锡尚书履，绿野先题相国堂。句就松风闲鹤浦，梦回萝月上鹓行。凭谁寄问花溪叟，稷契何由近庙廊。
奉题毗山草堂二首为中丞潘公读书处·其一
作者：胡应麟
朝代：明

万卷缣缃百尺台，白蘋风起对衔杯。窗中日抱吴山下，座里天浮震泽来。秋兴赋成聊偃仰，河渠书就一徘徊。无誇太乙当年事，已见寒光属上台。
奉题毗山草堂二首为中丞潘公读书处·其二
作者：胡应麟
朝代：明

曲榭雕楹霅水傍，琅函插架照沧浪。丹霄正锡尚书履，绿野先题相国堂。句就松风闲鹤浦，梦回萝月上鹓行。凭谁寄问花溪叟，稷契何由近庙廊。
女儿子
作者：胡应麟
朝代：明

木兰歌声起两岸，江陵一夜肠欲断。估客年年下黄牛，巫山十二猿鸣愁。
女儿子·其一
作者：胡应麟
朝代：明

木兰歌声起两岸，江陵一夜肠欲断。
女儿子·其二
作者：胡应麟
朝代：明

估客年年下黄牛，巫山十二猿鸣愁。
始入州谒宣尼庙二首
作者：胡应麟
朝代：明

猗欤大圣人，树建实高厚。道苞羲农前，业擅尧舜右。茫茫沧海水，涓滴靡不受。俨若登岱宗，绝顶小宇宙。于戏七雄降，生民失领袖。九流竞纷纭，百氏互驰骤。虚无驾犹龙，因果凿灵鹫。骎寻天网缺，畴补坤轴漏。龙飞歘淮甸，六合更造就。车书焕一统，谱系明授受。寰区设黉校，家掖仍户诱。诗书被华貊，狐兔伏林岫。遂令宣尼脉，炳耀绝先后。伟哉成周基，八百衍潢胄。厥初水精帝，肇迹维山东。乡闾表凫绎，胤胄延龟蒙。胡为姑蔑墟，亦有文宣宫。时维赵宋末，兵戈竞华戎。渡南实孔裔，大衍三衢宗。精灵动世主，锡命传丰隆。沿流洎明代，奕叶驰皇封。创祠视曲阜，貤恩逮无穷。清华世世及，岳降齐申崧。两宗峙南北，辉赫罗章缝。至今太末里，恍忽邹尼风。我来谒遗像，三叹钦遐踪。皇皇六萟轨，万古侔穹窿。
始入州谒宣尼庙二首·其一
作者：胡应麟
朝代：明

猗欤大圣人，树建实高厚。道苞羲农前，业擅尧舜右。茫茫沧海水，涓滴靡不受。俨若登岱宗，绝顶小宇宙。于戏七雄降，生民失领袖。九流竞纷纭，百氏互驰骤。虚无驾犹龙，因果凿灵鹫。骎寻天网缺，畴补坤轴漏。龙飞歘淮甸，六合更造就。车书焕一统，谱系明授受。寰区设黉校，家掖仍户诱。诗书被华貊，狐兔伏林岫。遂令宣尼脉，炳耀绝先后。伟哉成周基，八百衍潢胄。
始入州谒宣尼庙二首·其二
作者：胡应麟
朝代：明

厥初水精帝，肇迹维山东。乡闾表凫绎，胤胄延龟蒙。胡为姑蔑墟，亦有文宣宫。时维赵宋末，兵戈竞华戎。渡南实孔裔，大衍三衢宗。精灵动世主，锡命传丰隆。沿流洎明代，奕叶驰皇封。创祠视曲阜，貤恩逮无穷。清华世世及，岳降齐申崧。两宗峙南北，辉赫罗章缝。至今太末里，恍忽邹尼风。我来谒遗像，三叹钦遐踪。皇皇六萟轨，万古侔穹窿。
始出西直门策蹇行堤上四十里暮抵碧云禅寺宿颙上人方丈中
作者：胡应麟
朝代：明

尘氛翳京洛，客子悲途穷。芒鞋出西郊，陡觉万虑空。垂杨四十里，长堤跨游龙。蹇驴负破帽，泠然若乘风。平湖漾明镜，匝岸纷芙蓉。源穷见大陆，平野罗千松。环青障冥漠，积翠摩穹窿。嵯峨众山顶，忽睹金银宫。碧云际天出，气势何其雄。栏杆冒白日，栋宇凌秋空。飞泉绕重砌，漱玉声玲珑。浮云出深涧，映树明遥峰。山厨积古雪，石梁卧长虹。始知五浊界，咫尺蓬莱通。吾将结茅屋，一杖时过从。徘徊不成梦，静夜闻微钟。
姬人有从行岩上者蹻捷之甚戏赠此诗
作者：胡应麟
朝代：明

偶逐天台客，桃花照玉颜。绣裙时绾雾，罗袜惯登山。岭月生眉黛，峰云动髻鬟。不因刘阮至，那得共追攀。
娇女诗
作者：胡应麟
朝代：明

莫愁年少女，十五嫁卢家。雕梁双紫燕，白日坐飞花。
娟娟苧萝女二首寄李生时秋试罢归
作者：胡应麟
朝代：明

娟娟苧萝女，艳色明朝霞。珊瑚被玉体，璎珞相交加。绮疏傍阿阁，高居临狭斜。朝披越台锦，夕浣吴门纱。一为白雪言，清音浩无涯。哀思激云汉，行路咸咨嗟。宁知中肠怨，愁结纷如麻。芳春倏已尽，白露漙蒹葭。娟娟苧萝女，婉婉矜弱步。浣纱越溪上，西施屡回顾。罗袜扬轻尘，徘徊感行路。但持双明珰，赠君比纨素。灼灼桃李华，尝恐瘁霜露。羞为倚门笑，宁为入宫妒。亭亭处空闺，冉冉白日暮。
娟娟苧萝女二首寄李生时秋试罢归·其一
作者：胡应麟
朝代：明

娟娟苧萝女，艳色明朝霞。珊瑚被玉体，璎珞相交加。绮疏傍阿阁，高居临狭斜。朝披越台锦，夕浣吴门纱。一为白雪言，清音浩无涯。哀思激云汉，行路咸咨嗟。宁知中肠怨，愁结纷如麻。芳春倏已尽，白露漙蒹葭。
娟娟苧萝女二首寄李生时秋试罢归·其二
作者：胡应麟
朝代：明

娟娟苧萝女，婉婉矜弱步。浣纱越溪上，西施屡回顾。罗袜扬轻尘，徘徊感行路。但持双明珰，赠君比纨素。灼灼桃李华，尝恐瘁霜露。羞为倚门笑，宁为入宫妒。亭亭处空闺，冉冉白日暮。
婺七贤诗 其一 吕太史伯恭
作者：胡应麟
朝代：明

于越称上游，婺实文献域。唐末何式微，宋南复中辟。太史虽儒宗，词华蔚天植。惜哉掩艺成，端居圣门籍。
婺七贤诗 其七 陈隐居君
作者：胡应麟
朝代：明

元季多奇人，出语必惊众。山川纵吞吐，造物时簸弄。魂梦游玉楼，敲推入醋瓮。嗟彼龙豹姿，甘为鬼才用。
婺七贤诗 其三 唐刺史与正
作者：胡应麟
朝代：明

与正颇负奇，翩翩孝皇代。作吏弘风流，经国纪乡遂。世尊考亭疏，迄掩干城锐。细行诚足矜，大德岂终累。
婺七贤诗 其二 陈状元同父
作者：胡应麟
朝代：明

同甫真人豪，矫矫谢拘局。宁为跃冶金，肯作瓦全玉。四上阜陵书，十返紫阳牍。至今华川阳，英气贯岳渎。
婺七贤诗 其五 柳文肃道传
作者：胡应麟
朝代：明

文肃兴闾阎，挥毫走当代。文事既渟泓，儒宗亦映带。毫濡瀫川涘，研涤浦阳濑。一传太史公，粘天决千派。
婺七贤诗 其六 吴山长立夫
作者：胡应麟
朝代：明

金华本学薮，渊颖弥锵锵。潜心事大业，奋志游羲皇。一命讵足荣，千秋在文章。鸱鸢亦奚事，腐鼠矜鸾凰。
婺七贤诗 其四 黄侍讲晋卿
作者：胡应麟
朝代：明

侍讲起胜国，举代推词场。高踪峙虞揭，遗躅开宋王。遂令婺女颠，光焰万丈长。惜哉骆刘绪，缅邈空梁唐。
婺七贤诗·吕太史伯恭
作者：胡应麟
朝代：明

于越称上游，婺实文献域。唐末何式微，宋南复中辟。太史虽儒宗，词华蔚天植。惜哉掩艺成，端居圣门籍。同甫真人豪，矫矫谢拘局。宁为跃冶金，肯作瓦全玉。四上阜陵书，十返紫阳牍。至今华川阳，英气贯岳渎。与正颇负奇，翩翩孝皇代。作吏弘风流，经国纪乡遂。世尊考亭疏，迄掩干城锐。细行诚足矜，大德岂终累。侍讲起胜国，举代推词场。高踪峙虞揭，遗躅开宋王。遂令婺女颠，光焰万丈长。惜哉骆刘绪，缅邈空梁唐。文肃兴闾阎，挥毫走当代。文事既渟泓，儒宗亦映带。毫濡瀫川涘，研涤浦阳濑。一传太史公，粘天决千派。金华本学薮，渊颖弥锵锵。潜心事大业，奋志游羲皇。一命讵足荣，千秋在文章。鸱鸢亦奚事，腐鼠矜鸾凰。元季多奇人，出语必惊众。山川纵吞吐，造物时簸弄。魂梦游玉楼，敲推入醋瓮。嗟彼龙豹姿，甘为鬼才用。
婺中三子诗 其一 刘参军孝标
作者：胡应麟
朝代：明
体裁：古风

嵯峨婺女郡，星斗垂寒芒。寥寥旷千载，气运开齐梁。刘生实天启，乳哺随高堂。翩然自北来，烨若孤凤凰。读书紫薇岫，一目逾十行。山栖表远志，绝交廑中肠。千言走珠贝，七录披琳琅。含毫策锦被，倏忽惊岩廊。遂令世主忌，坎壈终词场。龙蛇谅斯在，鸿鹄讵可量。矫矫七尺躯，耻为万乘降。胡然际悍室，妖牝啼朝阳。潜身叹孤犊，跛足追亡羊。太息敬通论，今古为徬徨。
婺中三子诗 其一 刘参军孝标
作者：胡应麟
朝代：明

嵯峨婺女郡，星斗垂寒芒。寥寥旷千载，气运开齐梁。刘生实天启，乳哺随高堂。翩然自北来，烨若孤凤凰。读书紫薇岫，一目逾十行。山栖表远志，绝交廑中肠。千言走珠贝，七录披琳琅。含毫策锦被，倏忽惊岩廊。遂令世主忌，坎壈终词场。龙蛇谅斯在，鸿鹄讵可量。矫矫七尺躯，耻为万乘降。胡然际悍室，妖牝啼朝阳。潜身叹孤犊，跛足追亡羊。太息敬通论，今古为徬徨。仙李方二叶，九庙摧妖狐。刳剥尽生灵，宇内无完肤。岳岳临海公，奋袂起菰芦。义旗举大泽，百万当一呼。虹霓切云汉，雨泽滂泥涂。操我七寸管，问彼六尺孤。片言嚇淫牝，一战枭群奴。惜哉下阿战，倒甲如摧枯。奇功固罔立，大义差足扶。披缁入灵隐，觅句酬跏趺。金锤隐博浪，钜轴流江湖。固知艺文杰，讵曰器识疏。一辞道王辟，无忝令伯徒。至今读遗草，激懦开顽夫。六代更废兴，文士故不乏。奋迹惊才贤，乘时见髦杰。猗欤沈隐侯，文章何烨烨。骋望游中台，违情守东越。佩玉辞岩廊，鸣金下阊阖。沿泳双溪流，迟徊三洞穴。会圃临春风，登台望秋月。旌旆俄飞扬，剑履倏腾踏。一代怀龙门，千秋仰骥秣。四声启后流，八病表先达。尽剖洪荒秘，卓为艺林筏。儒生互雌黄，志士竞鈇钺。寥寥数千载，风流竟谁越。岂伊腐草流，尘土共澌灭。
婺中三子诗 其三 沈仆射休文
作者：胡应麟
朝代：明
体裁：古风

六代更废兴，文士故不乏。奋迹惊才贤，乘时见髦杰。猗欤沈隐侯，文章何烨烨。骋望游中台，违情守东越。佩玉辞岩廊，鸣金下阊阖。沿泳双溪流，迟徊三洞穴。会圃临春风，登台望秋月。旌旆俄飞扬，剑履倏腾踏。一代怀龙门，千秋仰骥秣。四声启后流，八病表先达。尽剖洪荒秘，卓为艺林筏。儒生互雌黄，志士竞鈇钺。寥寥数千载，风流竟谁越。岂伊腐草流，尘土共澌灭。
婺中三子诗 其二 其二 骆侍御宾王
作者：胡应麟
朝代：明
体裁：古风

仙李方二叶，九庙摧妖狐。刳剥尽生灵，宇内无完肤。岳岳临海公，奋袂起菰芦。义旗举大泽，百万当一呼。虹霓切云汉，雨泽滂泥涂。操我七寸管，问彼六尺孤。片言吓淫牝，一战枭群奴。惜哉下阿战，倒甲如摧枯。奇功固罔立，大义差足扶。披缁入灵隐，觅句酬跏趺。金锤隐博浪，钜轴流江湖。固知艺文杰，讵曰器识疏。一辞道王辟，无忝令伯徒。至今读遗草，激懦开顽夫。
婺中三子诗 其二 骆侍御宾王
作者：胡应麟
朝代：明

仙李方二叶，九庙摧妖狐。刳剥尽生灵，宇内无完肤。岳岳临海公，奋袂起菰芦。义旗举大泽，百万当一呼。虹霓切云汉，雨泽滂泥涂。操我七寸管，问彼六尺孤。片言嚇淫牝，一战枭群奴。惜哉下阿战，倒甲如摧枯。奇功固罔立，大义差足扶。披缁入灵隐，觅句酬跏趺。金锤隐博浪，钜轴流江湖。固知艺文杰，讵曰器识疏。一辞道王辟，无忝令伯徒。至今读遗草，激懦开顽夫。
子夜变歌
作者：胡应麟
朝代：明

期欢半夜来，忽复月光晓。九月芙蓉花，颜色讵长好。
子夜四时歌 其一 春
作者：胡应麟
朝代：明

大堤三月中，垂杨千万树。郎骑白马来，堤上遥相遇。
子夜四时歌 其三 秋
作者：胡应麟
朝代：明

人言秋日短，侬爱秋月光。邀郎解衣坐，肌肤如雪霜。
子夜四时歌 其二 夏
作者：胡应麟
朝代：明

期欢大堤口，迟我采莲回。向暮南风急，兰桡不敢开。
子夜四时歌 其四 冬
作者：胡应麟
朝代：明

围炉然兽炭，为郎理瑶瑟。不知重檐外，雪花厚三尺。
子夜四时歌·春
作者：胡应麟
朝代：明

大堤三月中，垂杨千万树。郎骑白马来，堤上遥相遇。期欢大堤口，迟我采莲回。向暮南风急，兰桡不敢开。人言秋日短，侬爱秋月光。邀郎解衣坐，肌肤如雪霜。围炉然兽炭，为郎理瑶瑟。不知重檐外，雪花厚三尺。
子夜歌四首
作者：胡应麟
朝代：明

开门得欢书，有鱼长尺一。不知溪头鲤，认作潭中鲫。子度饶芳香，子都好容鬓。触目俱可怜，身今阿谁近。懊恨负情侬，薄于下秋叶。持刀截乱丝，肝肠中半裂。灯前骤相见，含情不敢道。乍可要郎眠，那能就郎抱。
子夜歌四首·其一
作者：胡应麟
朝代：明

开门得欢书，有鱼长尺一。不知溪头鲤，认作潭中鲫。
子夜歌四首·其三
作者：胡应麟
朝代：明

懊恨负情侬，薄于下秋叶。持刀截乱丝，肝肠中半裂。
子夜歌四首·其二
作者：胡应麟
朝代：明

子度饶芳香，子都好容鬓。触目俱可怜，身今阿谁近。
子夜歌四首·其四
作者：胡应麟
朝代：明

灯前骤相见，含情不敢道。乍可要郎眠，那能就郎抱。
子念承父过访同集喻邦相署中
作者：胡应麟
朝代：明

斗酒山城薄暮开，兰阴携手一登台。白云汉殿凫双下，紫气吴天鹤并来。席上雄心时惨淡，尊前狂态各徘徊。桃花满路看明发，遮莫青藜洞口回。
子玉以大计量移赋慰
作者：胡应麟
朝代：明

三叹崔亭伯，清风玉不如。吏情甘惨淡，公府绝吹嘘。考署阳城拙，名成谷口愚。祇应宣室夜，前席治安书。
孔旸得王中丞所贻西僧自焚灰像因立精舍奉之乞余作诗先是惟敬永叔诸君咸有题咏遂继七言一律
作者：胡应麟
朝代：明

精庐何自布金银，白足西飞事已陈。鹿苑乍施焚后像，龙池重现劫前身。空门色相元无住，净土庄严合有神。欲起丹霞看舍利，摩尼长照大江滨。
存没篇四首 其一 黎秘书惟敬
作者：胡应麟
朝代：明

黎公产岭表，宛若荆山璞。沉湎偕步兵，滑稽类方朔。一官寄长安，十载卧玄阁。悠然太古民，相对忘寥廓。
存没篇四首 其三 欧博士桢伯
作者：胡应麟
朝代：明

烨烨欧桢伯，人伦挺奇迈。宦游三十年，囊惟一毡在。大隐留金门，遐悰寄尘外。把臂惭后时，论心乃前代。
存没篇四首 其二 徐方伯子与
作者：胡应麟
朝代：明

嘉隆振雅道，徐君实天纵。翱翔五子间，烨如九霄凤。维昔平原馆，如渑为余颂。倏为岱岳游，能无山阳恸。
存没篇四首 其四 梁内史思伯
作者：胡应麟
朝代：明

太息平生交，梁鸿遂长夜。忆昔长安游，屡命千里驾。遗冢邻要离，修文佐卜夏。罗浮四百峰，望尔涕交下。
存没篇四首·黎秘书惟敬
作者：胡应麟
朝代：明

黎公产岭表，宛若荆山璞。沉湎偕步兵，滑稽类方朔。一官寄长安，十载卧玄阁。悠然太古民，相对忘寥廓。嘉隆振雅道，徐君实天纵。翱翔五子间，烨如九霄凤。维昔平原馆，如渑为余颂。倏为岱岳游，能无山阳恸。烨烨欧桢伯，人伦挺奇迈。宦游三十年，囊惟一毡在。大隐留金门，遐悰寄尘外。把臂惭后时，论心乃前代。太息平生交，梁鸿遂长夜。忆昔长安游，屡命千里驾。遗冢邻要离，修文佐卜夏。罗浮四百峰，望尔涕交下。
孙用纯署中观射作
作者：胡应麟
朝代：明

金仆姑悬铁裲裆，紫髯豪侠旧孙郎。曾携短剑过平乐，欲请长缨出未央。东阁梅花聊入咏，南州竹箭共称良。何当手勒燕然碣，白马横飞向大荒。
孟珠
作者：胡应麟
朝代：明

誇他孟珠富，却笑陶朱贫。西施老归越，空作苧罗颦。
季秋同李邓二明府俞山人寻灵隐故址作
作者：胡应麟
朝代：明

叠磴危梯万仞悬，嵯峨飞阁架苍烟。天浮海色雕楹外，日荡江流画栱前。玄鹤并携珠履客，青凫双下玉台仙。谁言康乐题诗旧，婺女犹闻笔似椽。
孤儿行
作者：胡应麟
朝代：明

步出北郭门，荆榛夹路齐。悲风起白杨，叶落何凄凄。道逢孤儿卧，肌肤若螬蛴。伶俜瘦皮骨，却立忘东西。对我但长跪，气咽不能啼。自陈无罪过，父惑后娶妻。夙昔千金爱，慈母娇提携。高堂倏背弃，妖牝鸣晨鸡。风波起骨肉，咫尺如秦齐。终朝拾橡栗，薄暮餐黄齑。箠笞动盈百，卒岁无领绨。弃置田野间，冉冉白日低。昔为掌上珍，今为浊水泥。千秋履霜辙，永永戒前蹊。
孤愤篇挽王山人叔承八百字
作者：胡应麟
朝代：明

千秋布衣才，往往专一壑。穷年觅五字，埳阱观海若。唐维襄阳孟，间代推制作。嵬峨洞庭句，元气摄林薄。五季宋及元，馀音噪乌鹊。非无二三子，天授惭磊落。有明卢楠氏，骚些首恢拓。途遵长卿辙，步蹑左徒躅。幽鞠及拟招，囹圄盛删削。诗歌遂非长，风雅久寂寞。茫茫鹿门绪，一线缀寥廓。王生起菰芦，名姓早飞跃。弱冠游燕齐，强龄走京索。长怀济时念，雅抱经世略。无媒耻白玉，草莽甘落魄。禹穴翻图书，尧天弄耕凿。傲诞偕东方，曼衍类南郭。敢为兰陵论，偏究漆园学。神来把觚翰，六艺尽糟粕。竦身出阛阓，攘臂脱篱落。四唐入经营，六代佐伸缩。大篇竞飞扬，短什互沈著。星河昼璀璨，雷雨夕喷薄。混沌迷雕镂，震旦困笼络。铿锵鸾鹄鸣，突矫虎兕攫。名姓聚倡楼，老将镇戎幕。张公两神物，所向失盘错。太华三芙蓉，秀色照广莫。怀中但一刺，尘冠翳竹箨。时无孔文举，竟尔徒入洛。维时岁申酉，芒鞋试行脚。访我兰阴陌，孤航载停泊。披襟发长啸，搏帽吐清谑。易水双湛沦，夷门两嚄唶。结交讵同裴，登仙俨偕郭。平原十日馀，绿尊间翠杓。微诚泄中夜，万古对斟酌。明时遘何李，天心寄鸣铎。人豪琅琊公，乾坤纵挥霍。继起维奉常，词林创新薙。斯文幸未丧，大雅竟谁托。吾意甘沈冥，君才实磅礴。无双国士韩，常胜冠军霍。鹿失馀中原，龙腾绝大漠。历下穷高华，成都侈宏博。勉哉曹溪钵，毋令一士谔。沈吟感子意，踟蹰复前却。明灯彻晓漏，撩乱烛花落。仓皇嵇阮契，竟爽范张约。垂虹亭下浪，浩淼阻越舶。一别俄十霜，邂逅弇山阁。尔衰背欲鲐，余瘦膝乘鹤。吞声话故旧，丧逝捷飞藿。起舞中自疑，放歌久仍愕。眷言怀故栖，荏苒理归橐。河梁白日堕，一苇迅雕鹗。伊余骨伶俜，念汝神矍铄。相期保玉体，赤松问灵药。胡为两竖子，膏肓恣燔灼。虚传段璋句，竟坐杜陵疟。生平褐衣贵，不受帝王爵。大鸟来沧溟，神虬去碧落。百身定奚赎，九原亮难作。嗟彼志与蜍，牖下饱狐貉。维汝赋颂声，巀嵲表衡霍。居然布衣雄，八面控繁弱。修文亦地下，玉楼富丘索。遮须奉新盟，眭邃赴前诺。缅余昔遇汝，臭味恍荃药。玄宗各讽咏，妙理递酬酢。濠上回周施，江东析昉约。朱弦断流水，阳春咽冥漠。荒阡月三尺，破冢云半椁。参差迹已陈，宛转梦如昨。夜台觅青莲，携手共杯勺。老柏鸣鸺鹠，枯松照熠爝。谈天怅邹衍，掷地怆孙绰。生刍愧晚暮，永闭石门钥。白杨号悲风，万叠斗萧索。昆崙眇何处，南面醉王乐。
安东平
作者：胡应麟
朝代：明

严冬凛烈，北风雨霜。河大水冰，断绝车航。客子远游，夐夐秦越。囊无赀粮，带断裘结。我有绨袍，以遗故人。物薄意厚，贵称君身。微物在机，是侬手织。千缕一丈，三丈一袭。东平刘生，远持遗郎。愿得邀郎，早还故乡。
安东平·其一
作者：胡应麟
朝代：明

严冬凛烈，北风雨霜。河大水冰，断绝车航。
安东平·其三
作者：胡应麟
朝代：明

我有绨袍，以遗故人。物薄意厚，贵称君身。
安东平·其二
作者：胡应麟
朝代：明

客子远游，夐夐秦越。囊无赀粮，带断裘结。
安东平·其五
作者：胡应麟
朝代：明

东平刘生，远持遗郎。愿得邀郎，早还故乡。
安东平·其四
作者：胡应麟
朝代：明

微物在机，是侬手织。千缕一丈，三丈一袭。
安二席上重听轻红歌作
作者：胡应麟
朝代：明

深夜西林棹雪过，一尊其奈故人何。宁辞大白千钟醉，饱听轻红百遍歌。
安文学茂卿
作者：胡应麟
朝代：明

野竹江花绕岸回，长沙晴望汉阳开。浮云晓色襄王梦，寒雨秋声宋玉台。白苧早飞三楚调，青袍谁识五陵才。南归好逐征鸿翼，一为湘娥解佩来。
宋榻兰亭赵文敏临本真迹歌
作者：胡应麟
朝代：明

永和九年岁癸丑，典午衣冠尽南走。临池崛起王右军，万古乾坤落书薮。江东胜槩标兰亭，轩窗乱叠群山青。流觞曲水修禊事，一樽随意酣沉冥。道服逍遥坐亭子，认是当年会稽史。寻山玩水不解愁，屡向人前誇乐死。含毫是日如有神，飞天历历来仙真。峥嵘只字启八法，快剑长戟劘星辰。诸贤词翰尽压倒，兴公蛇足徒夭矫。垂头大令甘罚觥，奕叶琅琊传至宝。云礽智永历辨才，屋梁伏槛丛蒿莱。文王百计命萧翼，逡巡玉匣沉泉台。馀子纷纷竞摹勒，掌指烟煤半狼藉。率更棐几抚硬黄，来世争传定武石。胜朝妙迹仍浮屠，北禅老僧秘若无。吴兴转乞独孤本，十三跋语题长途。穷年两腕追步伐，牝牡骊黄较丝发。双雕比翼翔太空，势极扶摇贯阊阖。此？旧榻真宋前，五字未损湍流天。奚潘墨沈俨如漆，澄心素札铺纯绵。朅来燕市裹敝箧，瞥见寰中眼双热。倾囊购得置案头，不减西方贝多叶。龙盘凤翥何纷披，三百馀字字字飞。乾坤万古但一帖，含毫落笔皆天机。吴兴临本推冢嫡，中郎虎贲貌如壹。谁哉帖尾联王羊，展卷狂呼胜和璧。古今二绝偕遭逢，茅斋气色干长虹。将无一夕雷电入，六丁下索还鸿濛。沉吟却忆永和世，举代清谈误真际。虚闻一统俪汉唐，大业三途骤凌替。犹馀八法悬高旻，墨池滉漾雄千春。汉文唐律遂鼎峙，至今免诮秦无人。腐儒往往嗤小技，贤劫畴令重晋氏。欧虞薛褚匪上乘，吴兴入室世无异。一觞一咏乐奈何，醉来故帖重摩挲。恍入山阴坐修竹，拍浮流水观群鹅。
宋榻兰亭赵文敏临本真迹歌
作者：胡应麟
朝代：明
体裁：古风

永和九年岁癸丑，典午衣冠尽南走。临池崛起王右军，万古乾坤落书薮。江东胜槩标兰亭，轩窗乱叠群山青。流觞曲水修禊事，一樽随意酣沉冥。道服逍遥坐亭子，认是当年会稽史。寻山玩水不解愁，屡向人前誇乐死。含毫是日如有神，飞天历历来仙真。峥嵘只字启八法，快剑长戟劘星辰。诸贤词翰尽压倒，兴公蛇足徒夭矫。垂头大令甘罚觥，奕叶琅琊传至宝。云礽智永历辨才，屋梁伏槛丛蒿莱。文王百计命萧翼，逡巡玉匣沉泉台。馀子纷纷竞摹勒，掌指烟煤半狼藉。率更棐几抚硬黄，来世争传定武石。胜朝妙迹仍浮屠，北禅老僧秘若无。吴兴转乞独孤本，十三跋语题长途。穷年两腕追步伐，牝牡骊黄较丝发。双雕比翼翔太空，势极扶摇贯阊阖。此�旧榻真宋前，五字未损湍流天。奚潘墨沈俨如漆，澄心素札铺纯绵。朅来燕市裹敝箧，瞥见寰中眼双热。倾囊购得置案头，不减西方贝多叶。龙盘凤翥何纷披，三百馀字字字飞。乾坤万古但一帖，含毫落笔皆天机。吴兴临本推冢嫡，中郎虎贲貌如壹。谁哉帖尾联王羊，展卷狂呼胜和璧。古今二绝偕遭逢，茅斋气色干长虹。将无一夕雷电入，六丁下索还鸿濛。沉吟却忆永和世，举代清谈误真际。虚闻一统俪汉唐，大业三途骤凌替。犹馀八法悬高旻，墨池滉漾雄千春。汉文唐律遂鼎峙，至今免诮秦无人。腐儒往往嗤小技，贤劫畴令重晋氏。欧虞薛褚匪上乘，吴兴入室世无异。一觞一咏乐奈何，醉来故帖重摩挲。恍入山阴坐修竹，拍浮流水观群鹅。
宋王二隽篇
作者：胡应麟
朝代：明

浦阳既龙跃，华川亦鷟起。有雏必九苞，为驹日千里。飞翰洒玉楼，重茧历金齿。太息承家风，寥寥坠兰芷。
宜男堂为汪氏题
作者：胡应麟
朝代：明

阶前植瑶草，芳色暮离离。艳入三姬座，香飞百子池。冰桃偕献实，玉树并生枝。旦夕佳男兆，华堂事事宜。
宝剑篇
作者：胡应麟
朝代：明

司空两龙剑，紫气何煌煌。雄雌闭石匣，万古垂精光。忆昔初铸时，乃在越溪傍。谁能为此技，莫耶与干将。百鍊就镡锷，千鍊成锋芒。风波起长路，出处俄参商。一飞九天外，八翼游岩廊。一沈九地中，悲鸣和寒螀。时命固大谬，分违亦其常。与子匪一身，尔我安得双。天马汗血驹，騀駊出湟中。一鸣伯乐顾，再鸣冀北空。何来市骏者，相值华阳宫。黄金百万镒，玉勒驰青骢。飞行历九陌，畴不怜追风。悲哉照夜足，踯躅太行东。岂无烈士肠，岁年倏成翁。徒令厮养卒，执策嗤龙钟。亭亭孤生木，厥惟豫章材。苍龙蛰岩穴，鳞甲缠莓苔。一朝鲁班氏，伐至秦王台。中天悬高栋，有若登蓬莱。万间碍星月，九级披云霾。金银互文饰，朽栎庸堪偕。宁知大椿树，广莫甘尘埋。春秋八千计，逍遥卧无怀。
宝剑篇 其三 豫章行
作者：胡应麟
朝代：明

亭亭孤生木，厥惟豫章材。苍龙蛰岩穴，鳞甲缠莓苔。一朝鲁班氏，伐至秦王台。中天悬高栋，有若登蓬莱。万间碍星月，九级披云霾。金银互文饰，朽栎庸堪偕。宁知大椿树，广莫甘尘埋。春秋八千计，逍遥卧无怀。
宝剑篇 其二 天马咏
作者：胡应麟
朝代：明

天马汗血驹，騀駊出湟中。一鸣伯乐顾，再鸣冀北空。何来市骏者，相值华阳宫。黄金百万镒，玉勒驰青骢。飞行历九陌，畴不怜追风。悲哉照夜足，踯躅太行东。岂无烈士肠，岁年倏成翁。徒令厮养卒，执策嗤龙钟。
宝剑篇·其一
作者：胡应麟
朝代：明

司空两龙剑，紫气何煌煌。雄雌闭石匣，万古垂精光。忆昔初铸时，乃在越溪傍。谁能为此技，莫耶与干将。百鍊就镡锷，千鍊成锋芒。风波起长路，出处俄参商。一飞九天外，八翼游岩廊。一沈九地中，悲鸣和寒螀。时命固大谬，分违亦其常。与子匪一身，尔我安得双。
宝应碧霞宫宏丽甲天下其后玉皇阁高寒特立环以大河东望淮海莽苍无际余维舟其下登临竟日恍然驭风遗世之想为赋二首
作者：胡应麟
朝代：明

积翠中天势欲翔，分明台殿到扶桑。云霞上下飞丹壁，日月东西抱画梁。座里黄河千舶聚，毫端沧海一杯长。祗今谁识宣城句，搔首骑龙入大荒。斗畔危梯百尺悬，岧峣飞观矗层烟。长淮蜃起朱阑外，大泽龙吟碧槛前。抱瑟湘灵时自舞，吹箫秦女欲谁怜。却思香案曾为吏，白昼蓬莱绝顶眠。
宝应碧霞宫宏丽甲天下其后玉皇阁高寒特立环以大河东望淮海莽苍无际余维舟其下登临竟日恍然驭风遗世之想为赋二首·其一
作者：胡应麟
朝代：明
体裁：七言律诗

积翠中天势欲翔，分明台殿到扶桑。云霞上下飞丹壁，日月东西抱画梁。座里黄河千舶聚，毫端沧海一杯长。祗今谁识宣城句，搔首骑龙入大荒。
宝应碧霞宫宏丽甲天下其后玉皇阁高寒特立环以大河东望淮海莽苍无际余维舟其下登临竟日恍然驭风遗世之想为赋二首·其二
作者：胡应麟
朝代：明

斗畔危梯百尺悬，岧峣飞观矗层烟。长淮蜃起朱阑外，大泽龙吟碧槛前。抱瑟湘灵时自舞，吹箫秦女欲谁怜。却思香案曾为吏，白昼蓬莱绝顶眠。
客岁病留瓜步且三月今年春仲复过此值江鱼大上每至友人家玉尺银条咄嗟便具殊厌馋口余越中不能尔也
作者：胡应麟
朝代：明

夜夜三更瀫水，年年三月扬州。饱食河豚江鲚，何论越鸟吴牛。
客有自金华诸洞返者穷幽历险所睹甚异余伟其事而赋之以订再游
作者：胡应麟
朝代：明

洞天三十六，奇绝擅金华。雪壁盘空上，冰壶抱月斜。玉桃千岁实，瑶草四时花。瓢笠吾当去，驱羊卧赤霞。
客有至自吴门者传周公瑕媵人将就馆喜而为诗询之
作者：胡应麟
朝代：明

台深铜雀锁斜阳，高唱将雏待凤凰。筵上不须重顾曲，吴门今是老周郎。
宫怨二首
作者：胡应麟
朝代：明

罗幌寂无人，玉阶秋草绿。永夜不成眠，飞萤照华屋。学得琵琶曲，深宫不忍弹。水晶帘幕下，寂寂倚阑干。
宫怨二首·其一
作者：胡应麟
朝代：明

罗幌寂无人，玉阶秋草绿。永夜不成眠，飞萤照华屋。
宫怨二首·其二
作者：胡应麟
朝代：明

学得琵琶曲，深宫不忍弹。水晶帘幕下，寂寂倚阑干。
家君北上半载不得问述怀
作者：胡应麟
朝代：明

朝日照高台，清风被华池。椿庭万里外，北望浮云飞。岂不念行役，相携赴皇畿。眷言高堂病，药石久告疲。仰无令昆托，俯靡弱弟依。以兹谢形役，息意掩荆扉。朝掇南涧藻，夕采西山薇。缅怀弹冠客，恻恻常抱饥。天门九重辟，王路正逶迤。轩车满京洛，鞍马如云驰。穷年叫阊阖，当道饶狐狸。积薪谅难守，岁暮空流离。侧身起长望，涕泪沾裳衣。
家大人七秩恭贺四首
作者：胡应麟
朝代：明

粲烂长生箓，高悬瀫水阳。中元秋届节，南极夜生光。黄鹤吴天外，青鸾越海旁。惟应双瑞曲，永送万年觞。懿行三千就，遐龄七十延。竹宫观礼日，兰署校文年。六传巡滇骑，双旌入楚船。讴歌犹咫尺，拜舞大椿前。华堂开寿域，瑞霭接瑶池。十地来菩萨，三天降辟支。名犹喧隶卒，化已洽边陲。何限朋游集，千花照玉卮。慎默藏身宝，圆明应物踪。年高黄叔度，世拟郭林宗。日月迟玄草，云霞恋赤松。八千春共祝，宁羡渭滨封。
家大人七秩恭贺四首·其一
作者：胡应麟
朝代：明

粲烂长生箓，高悬瀫水阳。中元秋届节，南极夜生光。黄鹤吴天外，青鸾越海旁。惟应双瑞曲，永送万年觞。
家大人七秩恭贺四首·其三
作者：胡应麟
朝代：明

华堂开寿域，瑞霭接瑶池。十地来菩萨，三天降辟支。名犹喧隶卒，化已洽边陲。何限朋游集，千花照玉卮。
家大人七秩恭贺四首·其二
作者：胡应麟
朝代：明

懿行三千就，遐龄七十延。竹宫观礼日，兰署校文年。六传巡滇骑，双旌入楚船。讴歌犹咫尺，拜舞大椿前。
家大人七秩恭贺四首·其四
作者：胡应麟
朝代：明

慎默藏身宝，圆明应物踪。年高黄叔度，世拟郭林宗。日月迟玄草，云霞恋赤松。八千春共祝，宁羡渭滨封。
宿严滩作
作者：胡应麟
朝代：明

扁舟富春渚，回望瀫溪濆。渌水晨生雾，青山暮出云。荒村猿啸侣，废崦鹿成群。会著羊裘在，毋令汉殿闻。
宿狄明叔园亭二首
作者：胡应麟
朝代：明

閒来种瓜墅，门巷半垂藤。石室藏金匮，星台控玉绳。茶招阳羡客，饭供雪山僧。下榻余将卧，清宵话大乘。自是词人社，虚疑上将坛。清香浮画戟，异味荐雕盘。五色瓜萦砌，千株橘绕阑。黄梁炊渐熟，饱饭话邯郸。
宿狄明叔园亭二首·其一
作者：胡应麟
朝代：明

閒来种瓜墅，门巷半垂藤。石室藏金匮，星台控玉绳。茶招阳羡客，饭供雪山僧。下榻余将卧，清宵话大乘。
宿狄明叔园亭二首·其二
作者：胡应麟
朝代：明

自是词人社，虚疑上将坛。清香浮画戟，异味荐雕盘。五色瓜萦砌，千株橘绕阑。黄梁炊渐熟，饱饭话邯郸。
宿良乡
作者：胡应麟
朝代：明

小市良乡驿，征人暂解鞍。空林万木落，孤馆一灯残。旅色逢秋暮，乡心入夜阑。那知百里外，明日是长安。
寄丁元父
作者：胡应麟
朝代：明

艳识千秋帅，惊看万里侯。风声雄海岱，意气重山丘。报国筹先运，开疆笔暂投。援桴推后劲，仗钺睹先忧。雨雪霏行旆，冰霜绽赐裘。列营屯虎豹，增灶宿貔貅。谕檄流关外，飞书遍陇头。渔阳尘骤息，辽水淖全收。月满刘琨塞，天清庾亮楼。胡床无限兴，能似昔时不。夙昔登坛客，于今出塞雄。拥旄摧太白，横槊贯长虹。文武周卿亚，诗书晋帅同。辕门环甲胄，记室聚章缝。斧钺军容盛，楼船将令崇。投鞭萦渤澥，砺剑拂崆峒。鸭净辽江绿，狼销碣石红。天高鲸观峙，塞绝雁门通。券议新颁铁，标模旧建铜。平阳勋七十，第一让元功。
寄丁元父
作者：胡应麟
朝代：明

闻道丁元父，筵倾邺下才。政成初百里，名动已三台。岸帻寻芳草，弹琴坐落梅。尚思风雪里，并马立蓬莱。
寄丁元父·其一
作者：胡应麟
朝代：明

艳识千秋帅，惊看万里侯。风声雄海岱，意气重山丘。报国筹先运，开疆笔暂投。援桴推后劲，仗钺睹先忧。雨雪霏行旆，冰霜绽赐裘。列营屯虎豹，增灶宿貔貅。谕檄流关外，飞书遍陇头。渔阳尘骤息，辽水淖全收。月满刘琨塞，天清庾亮楼。胡床无限兴，能似昔时不。
寄丁元父·其二
作者：胡应麟
朝代：明

夙昔登坛客，于今出塞雄。拥旄摧太白，横槊贯长虹。文武周卿亚，诗书晋帅同。辕门环甲胄，记室聚章缝。斧钺军容盛，楼船将令崇。投鞭萦渤澥，砺剑拂崆峒。鸭净辽江绿，狼销碣石红。天高鲸观峙，塞绝雁门通。券议新颁铁，标模旧建铜。平阳勋七十，第一让元功。
寄三衢易使君惟效约秋深为烂柯之游并怀蔡景明苏以脩
作者：胡应麟
朝代：明

易侯意气天下无，蚤年宦籍通皇都。豸冠绣服天咫尺，风裁落落长安途。一朝使酒忤权贵，凭陵太白歌呜呜。埋轮有疏不得上，拂衣大笑游江湖。潇湘云梦长在目，却来东海谈乘桴。五花暂辍御史马，百里仍蹑仙郎凫。江郎峨峨三片石，屹立千仞东南孤。题诗洒墨登绝顶，白眼瞋视天模糊。桑田沧海倏变易，九重特诏还金铺。梅花遍咏水曹雪，清源皂盖停菰蒲。忆昔扁舟驻东郭，蓦然见我心神孚。卤簿江州却群从，胡床明月邀呼卢。苏别驾，蔡大夫，十日九日黄公垆。夜击青萍唾壶碎，昼拈绿玉楸枰枯。清源明妆十万队，红裙翠袖骄相扶。淹留卒岁不忍别，春风拂面吹屠苏。云萍忽尔摧浪迹，平原河朔成虚无。踟蹰苏蔡各分手，闽山蜀道难追呼。君侯政绩何炜烨，立驱千骑来东吴。穷交念我宛如乍，飞书往往寻屠沽。一丘独卧子真谷，入门三径嗟荒芜。雕虫小技何足论，眼空六合成狂夫。青霞之君日候我，斧柯欲烂三蓬壶。玉局纵横众仙列，云浆一吸三千觚。使君倘许岸帻过，秋风八月来高舻。
寄丘谦之
作者：胡应麟
朝代：明

底事丘灵鞠，年来复罢官。惊心吾道左，落魄世途难。月过衡峰近，星离益部寒。九歌何日就，洒泣傍南冠。
寄亭四绝为邑文学祝宗旦题从其子树勋请也
作者：胡应麟
朝代：明

缥缈千峰列翠屏，八窗云气透疏棂。遽然一枕南华梦，别有乾坤在草亭。科头箕坐一亭空，白眼青天送断鸿。几许豪华驹隙内，何人先觉大槐宫。高峰攒翠落精庐，五斗颓然不愿馀。举白持螯应自快，著朱骑马定何如。风潭百顷和沧浪，坦腹遽庐万事忘。睡起秋山扪虱坐，不知斜照堕胡床。
寄亭四绝为邑文学祝宗旦题从其子树勋请也·其三
作者：胡应麟
朝代：明

高峰攒翠落精庐，五斗颓然不愿馀。举白持螯应自快，著朱骑马定何如。
寄亭四绝为邑文学祝宗旦题从其子树勋请也·其二
作者：胡应麟
朝代：明

科头箕坐一亭空，白眼青天送断鸿。几许豪华驹隙内，何人先觉大槐宫。
寄亭四绝为邑文学祝宗旦题从其子树勋请也·其四
作者：胡应麟
朝代：明

风潭百顷和沧浪，坦腹遽庐万事忘。睡起秋山扪虱坐，不知斜照堕胡床。
寄何内翰
作者：胡应麟
朝代：明

彩笔翩翩奉紫宸，郁葱佳气满平津。金门露映然藜客，玉座云随视草臣。司马大名悬日月，贾生愁色转风尘。清尊万里论心夜，肠断梅花驿路春。
寄何稚孝
作者：胡应麟
朝代：明

邂逅清源下，差池易水濆。心期元独许，意气本无群。六翮排青汉，孤踪傲白云。春风上林苑，击节子虚文。
寄何转运
作者：胡应麟
朝代：明

严城平楚正苍然，突兀高牙大海悬。三辅云霞双阙底，九河冰雪万家前。公车竹箭同登日，宦邸梅花独赋年。漫说鱼盐留滞久，家声八座在甘泉。
寄余君房
作者：胡应麟
朝代：明

中朝词赋旧名家，握手都亭兴未遐。北极衣冠频视草，西陵环佩日看花。听鸡长乐千门月，立马新丰万树霞。却望四明云雾里，少微星色傍谁赊。
寄俞声父广文俞君六十而意气壮甚投余万言之书愧无以报报以短歌
作者：胡应麟
朝代：明

俞翁六十形貌苍，胸中壮气何昂藏。唾壶击碎铁如意，独夜悲歌神慷慨。素书双鲤乍遗我，剖之字字皆琳琅。丰城双剑久埋狱，谁从石匣提干将。载读名山两游记，雄词直上追班扬。琴声四壁响空翠，云霞万叠流青缃。兴来便欲远寻汝，青鞋布袜双翱翔。丛霄绝顶跨鹏背，侧身南斗呼琼浆。晨风不假子安便，滕王高阁天苍茫。珠帘画栋永寂寞，何人百代垂文章。参差念汝袖中刺，片帆计日来浔阳。琵琶亭下遇商妇，荻花枫叶吟秋江。洞天携手三十六，醉鞭乱石成群羊。王门鼓瑟让儿辈，沾沾白雪弹清霜。谁云烛武非少日，即今圣主开明堂。魏尚云中阨群吏，楼船十丈横扶桑。一朝谈笑生羽翼，至尊投袂呼冯唐。君不见公孙片言合武帝，千秋爵位高明光。
寄刘子大金吾
作者：胡应麟
朝代：明

玉禁康侯宠，金吾上将荣。潜消三辅侠，坐偃百蛮兵。夜月雕弓满，秋霄画戟明。共誇游猎暇，时入建安盟。
寄包稚升二首
作者：胡应麟
朝代：明

政绩飞三殿，风流擅六朝。歌喉桃叶细，舞态柘枝娇。厅事淮山月，乡书越海潮。玉皇香案近，八翼梦云霄。何由沧水使，缩地对仙曹。綵误江淹笔，绨惭范叔袍。高牙濒海戍，巨舰夹河涛。不分清江月，盈盈入梦劳。
寄包稚升二首·其一
作者：胡应麟
朝代：明

政绩飞三殿，风流擅六朝。歌喉桃叶细，舞态柘枝娇。厅事淮山月，乡书越海潮。玉皇香案近，八翼梦云霄。
寄包稚升二首·其二
作者：胡应麟
朝代：明

何由沧水使，缩地对仙曹。綵误江淹笔，绨惭范叔袍。高牙濒海戍，巨舰夹河涛。不分清江月，盈盈入梦劳。
寄区用孺
作者：胡应麟
朝代：明

一棹栖迟大海滨，桐江云色绕垂纶。青山乍饱閒中目，白石犹饥病后身。别去龙门无国士，归来鲋辙有波臣。故人藉甚甘泉畔，日醉玄都万树春。
寄区用孺太史兼柬高正甫秋官
作者：胡应麟
朝代：明

四百奇峰取次游，飞帆重溯潞河流。纯钩乍合双龙剑，彩笔偏修五凤楼。日转薇花连帝座，星分藜火近宸旒。翩翩常侍同盟在，风雪华阳几唱酬。
寄华亭吴少府
作者：胡应麟
朝代：明

伊昔回车日，囊空但一钱。乞身三泖地，垂泪五湖天。养鹤重开径，烹鲈独扣舷。茂陵余亦病，忆尔思茫然。
寄吴宪使先生
作者：胡应麟
朝代：明

太微重照越江南，何似薇花对夜谈。雪色双龙频掩映，风棱千骑并骖驔。平湖西去浮青黛，大海东回望郁蓝。十里芙蕖公事尽，可辞椽笔寄云岚。
寄吴希学徵士兼怀启元茂才
作者：胡应麟
朝代：明

万事总长铗，一身馀短筇。别三天子障，吟五大夫松。沧海有时涸，丹砂何岁逢。周颙卜居近，忆卧定林钟。
寄吴文仲使君八首
作者：胡应麟
朝代：明

大纛飞扬驻草莱，孤查寂寞坐莓苔。花溪乍识元戎过，叶县争传令尹来。雾涌双龙呈玉匣，云驱六骥上瑶台。中原匠石凋零尽，敢向灵光惜赋才。百尺清潭理钓缗，双鱼何意问沈沦。维舟敢道菰芦客，入幕偏容草莽臣。海峤尘沙埋骏骨，天都日月觐龙鳞。峥嵘八座家声在，香案能无捧玉宸。十载青尊怅未同，云天随处系孤篷。东方号令驱千骑，南陌音书坠片鸿。洞口观棋销永目，垆头击筑动长虹。竹林旧眼容青白，何事车前泣路穷。白羽登坛意气豪，偏从寒谷恋绨袍。三年天姥迷清梦，十日江郎醉浊醪。紫电苍龙明说剑，朱霞白鹤丽挥毫。烦君一棹相携去，并赋钱塘八月涛。輶车晴驻越台前，指点金华叱石年。万井霜飘观察旆，双溪云泊孝廉船。囊中旧草馀孤愤，案上閒花落太玄。漫道经时流水绝，相思长抱伯牙弦。缥缈寒霜坠鹿卢，江州卤簿昼频呼。犹疑玉舄飞三洞，不道金尊汎五湖。径倚蓬蒿新白社，蹊寻桃李旧玄都。天门八翼星河近，试问长庚谪有无。尽日江头卧白沙，长天孤梦隔瑶华。田馀元亮曾栽秫，县接安仁旧种花。六洞浮云迎仗钺，双溪明月候飞查。菟裘半亩胜漂泊，霜落东陵正熟瓜。突兀长歌赠远游，淋漓霜色堕高秋。如闻桂树招淮上，祇为梅花别陇头。晴雪万山迷款段，夕阳千坞乱钩辀。归来咫尺堪携啸，极目云天下彩斿。
寄吴文仲使君八首·其一
作者：胡应麟
朝代：明

大纛飞扬驻草莱，孤查寂寞坐莓苔。花溪乍识元戎过，叶县争传令尹来。雾涌双龙呈玉匣，云驱六骥上瑶台。中原匠石凋零尽，敢向灵光惜赋才。
寄吴文仲使君八首·其七
作者：胡应麟
朝代：明

尽日江头卧白沙，长天孤梦隔瑶华。田馀元亮曾栽秫，县接安仁旧种花。六洞浮云迎仗钺，双溪明月候飞查。菟裘半亩胜漂泊，霜落东陵正熟瓜。
寄吴文仲使君八首·其三
作者：胡应麟
朝代：明

十载青尊怅未同，云天随处系孤篷。东方号令驱千骑，南陌音书坠片鸿。洞口观棋销永目，垆头击筑动长虹。竹林旧眼容青白，何事车前泣路穷。
寄吴文仲使君八首·其二
作者：胡应麟
朝代：明

百尺清潭理钓缗，双鱼何意问沈沦。维舟敢道菰芦客，入幕偏容草莽臣。海峤尘沙埋骏骨，天都日月觐龙鳞。峥嵘八座家声在，香案能无捧玉宸。
寄吴文仲使君八首·其五
作者：胡应麟
朝代：明

輶车晴驻越台前，指点金华叱石年。万井霜飘观察旆，双溪云泊孝廉船。囊中旧草馀孤愤，案上閒花落太玄。漫道经时流水绝，相思长抱伯牙弦。
寄吴文仲使君八首·其八
作者：胡应麟
朝代：明

突兀长歌赠远游，淋漓霜色堕高秋。如闻桂树招淮上，祇为梅花别陇头。晴雪万山迷款段，夕阳千坞乱钩辀。归来咫尺堪携啸，极目云天下彩斿。
寄吴文仲使君八首·其六
作者：胡应麟
朝代：明

缥缈寒霜坠鹿卢，江州卤簿昼频呼。犹疑玉舄飞三洞，不道金尊汎五湖。径倚蓬蒿新白社，蹊寻桃李旧玄都。天门八翼星河近，试问长庚谪有无。
寄吴文仲使君八首·其四
作者：胡应麟
朝代：明

白羽登坛意气豪，偏从寒谷恋绨袍。三年天姥迷清梦，十日江郎醉浊醪。紫电苍龙明说剑，朱霞白鹤丽挥毫。烦君一棹相携去，并赋钱塘八月涛。
寄吴门四子诗 其一 周文学公瑕
作者：胡应麟
朝代：明

公瑕布衣侠，夙习游钟王。珠玑耀千裔，琬琰被八荒。诗篇匪细事，一一追三唐。希声岂谐俗，太息云门章。
寄吴门四子诗 其三 曹山人子念
作者：胡应麟
朝代：明

曹生滑稽雄，自称子建后。须髯河朔豪，翰墨江左秀。康伯惟令甥，杨恽实贤舅。为忆两琅琊，哀涕泫清昼。
寄吴门四子诗 其二 王山人承父
作者：胡应麟
朝代：明

东吴菰芦中，乃有如此人。形骸若象罔，富贵轻浮云。含毫役万汇，混迹游风尘。笑我何太拙，白首攻玄文。
寄吴门四子诗 其四 王茂才世周
作者：胡应麟
朝代：明

艺士工浮儇，末俗寡淳质。自与王郎游，恍入华胥国。锦里馀角巾，临邛有立壁。一诵次公言，千秋白虹泣。
寄吴门四子诗·周文学公瑕
作者：胡应麟
朝代：明

公瑕布衣侠，夙习游钟王。珠玑耀千裔，琬琰被八荒。诗篇匪细事，一一追三唐。希声岂谐俗，太息云门章。东吴菰芦中，乃有如此人。形骸若象罔，富贵轻浮云。含毫役万汇，混迹游风尘。笑我何太拙，白首攻玄文。曹生滑稽雄，自称子建后。须髯河朔豪，翰墨江左秀。康伯惟令甥，杨恽实贤舅。为忆两琅琊，哀涕泫清昼。艺士工浮儇，末俗寡淳质。自与王郎游，恍入华胥国。锦里馀角巾，临邛有立壁。一诵次公言，千秋白虹泣。
寄周元孚
作者：胡应麟
朝代：明

含香犹是旧蓬莱，跃马长干定几回。搦管客留鳷鹊殿，吹箫人去凤凰台。黄陵异日传仙梦，赤壁今时擅将材。见说秦淮春满座，新词何限箧中裁。
寄周懋修文学并怀殷无美职方
作者：胡应麟
朝代：明

飞书遥下楚江濆，锦字横题白练裙。作客潇湘频望月，怀人阊阖几停云。红颜总擅当垆曲，黑发先传告墓文。最是沧浪亭下约，不堪魂梦绕鸥群。
寄周文学懋修余客岁过吴门宿其斋头听懋修歌自制吴歌甚适二首
作者：胡应麟
朝代：明

郭外寻君系短篷，芦花深映夕阳红。江东似尔真公瑾，吴下何人更阿蒙。淅沥商风回锦树，飞扬春雪和丝桐。纸窗竹屋青荧处，苦忆疏灯夜半同。沙棠遥下越江濆，握别垂虹几暮云。胡广自惭东汉誉，周颙宁负北山文。风前郢曲阳春度，雪后吴歌子夜闻。三亩太湖容客住，荷衣行赴白鸥群。
寄周文学懋修余客岁过吴门宿其斋头听懋修歌自制吴歌甚适二首·其二
作者：胡应麟
朝代：明

沙棠遥下越江濆，握别垂虹几暮云。胡广自惭东汉誉，周颙宁负北山文。风前郢曲阳春度，雪后吴歌子夜闻。三亩太湖容客住，荷衣行赴白鸥群。
寄喻邦相二首
作者：胡应麟
朝代：明

辉皇除目下蓬莱，绣斧麟符拥上材。揽辔东方千骑合，褰帷南国片鸿来。抠趋日月宣尼庙，叱咤风云管仲台。莫道临淄能久住，太微寒色正崔嵬。双飞龙剑出天涯，烨烨寒光射彩霞。碧海楼台环碣石，青山城郭抱琅琊。齐都按节民风变，鲁壁探书世代遐。底事徂徕看日上，扶桑晴旭正当衙。
寄喻邦相二首·其一
作者：胡应麟
朝代：明

辉皇除目下蓬莱，绣斧麟符拥上材。揽辔东方千骑合，褰帷南国片鸿来。抠趋日月宣尼庙，叱咤风云管仲台。莫道临淄能久住，太微寒色正崔嵬。
寄喻邦相二首·其二
作者：胡应麟
朝代：明

双飞龙剑出天涯，烨烨寒光射彩霞。碧海楼台环碣石，青山城郭抱琅琊。齐都按节民风变，鲁壁探书世代遐。底事徂徕看日上，扶桑晴旭正当衙。
寄大司空朱公
作者：胡应麟
朝代：明

万峰晴护草堂宽，帝许司空暂挂冠。两鬓自悬沧海白，寸心犹傍紫宸丹。垂天翼驻风云绕，挟日鳞藏洞壑寒。不信渭滨能久卧，东南佳气满长安。
寄大司空朱公六首
作者：胡应麟
朝代：明

德望三朝旧，勋名八座馀。庙堂周太保，剑履汉尚书。翼矫丹霄凤，鳞潜碧海鱼。惟应并南斗，万古照匡庐。赐履优前代，乘桴记昔年。龙蛇驱大陆，蛟鳄奠长川。宦绩昆崙外，神功碣石前。试看淮渎庙，禹碣至今传。社稷忧仍在，中华问转频。帝能优大老，史已传名臣。紫气偏南极，青云自北辰。无论汉宫远，玉树正嶙峋。里闬知司马，乾坤识卧龙。为园名独乐，抱膝寄孤悰。瀑布檐前水，香炉坐右峰。大江西望处，愁绝暮云重。长日东林下，看花自闭关。绿偏裴相野，青占谢公山。啸傲藜床静，登临竹杖閒。独馀忧国梦，时到紫宸班。尚忆风尘际，能高物色情。吹嘘惭国士，吐握为儒生。山水孤琴合，虹霓一剑鸣。含珠十年梦，无路报投琼。
寄大司空朱公六首·其一
作者：胡应麟
朝代：明

德望三朝旧，勋名八座馀。庙堂周太保，剑履汉尚书。翼矫丹霄凤，鳞潜碧海鱼。惟应并南斗，万古照匡庐。
寄大司空朱公六首·其三
作者：胡应麟
朝代：明

社稷忧仍在，中华问转频。帝能优大老，史已传名臣。紫气偏南极，青云自北辰。无论汉宫远，玉树正嶙峋。
寄大司空朱公六首·其二
作者：胡应麟
朝代：明

赐履优前代，乘桴记昔年。龙蛇驱大陆，蛟鳄奠长川。宦绩昆崙外，神功碣石前。试看淮渎庙，禹碣至今传。
寄大司空朱公六首·其五
作者：胡应麟
朝代：明

长日东林下，看花自闭关。绿偏裴相野，青占谢公山。啸傲藜床静，登临竹杖閒。独馀忧国梦，时到紫宸班。
寄大司空朱公六首·其六
作者：胡应麟
朝代：明

尚忆风尘际，能高物色情。吹嘘惭国士，吐握为儒生。山水孤琴合，虹霓一剑鸣。含珠十年梦，无路报投琼。
寄大司空朱公六首·其四
作者：胡应麟
朝代：明

里闬知司马，乾坤识卧龙。为园名独乐，抱膝寄孤悰。瀑布檐前水，香炉坐右峰。大江西望处，愁绝暮云重。
寄姚安杨使君
作者：胡应麟
朝代：明

匹马天南客梦孤，一麾迢递问苍梧。鱼龙夜度昆明水，虎豹朝行贵竺途。草檄共看司马后，题诗曾吊谪仙无。燕山越峤空回首，愁绝都门旧酒徒。
寄宫詹陈公二首
作者：胡应麟
朝代：明

执戟元中秘，鸣珂更上公。云霞流紫殿，日月扈青宫。磊落燕台骏，飘零越峤鸿。台垣何处切，五夜望寒空。建礼抠趋近，延英进读劳。露漙金掌重，云敛玉绳高。苑树萦朱绂，宫花落彩毫。尚思燕市夕，浊酒坐持螯。
寄宫詹陈公二首·其一
作者：胡应麟
朝代：明

执戟元中秘，鸣珂更上公。云霞流紫殿，日月扈青宫。磊落燕台骏，飘零越峤鸿。台垣何处切，五夜望寒空。
寄宫詹陈公二首·其二
作者：胡应麟
朝代：明

建礼抠趋近，延英进读劳。露漙金掌重，云敛玉绳高。苑树萦朱绂，宫花落彩毫。尚思燕市夕，浊酒坐持螯。
寄居曲水园柬张氏伯仲二首
作者：胡应麟
朝代：明

自爱新居僻，宁论故业贫。伯通能借庑，仲蔚已为邻。茂苑花淹客，吴门药赠人。苍茫太湖底，生事起垂纶。独有陶公径，能停谢客舆。陆浑虚旧宅，阳羡觅深居。水木孤轩外，云萝四壁馀。何如传舍客，日月敝长裾。
寄居曲水园柬张氏伯仲二首·其一
作者：胡应麟
朝代：明

自爱新居僻，宁论故业贫。伯通能借庑，仲蔚已为邻。茂苑花淹客，吴门药赠人。苍茫太湖底，生事起垂纶。
寄居曲水园柬张氏伯仲二首·其二
作者：胡应麟
朝代：明

独有陶公径，能停谢客舆。陆浑虚旧宅，阳羡觅深居。水木孤轩外，云萝四壁馀。何如传舍客，日月敝长裾。
寄居谷元池亭陈生为除室张榻酬以二绝
作者：胡应麟
朝代：明

雪阻燕山道，风寒易水尘。独怜陈仲子，扫榻待幽人。一家犹道路，十日寄并州。幸借元龙榻，安眠百尺楼。
寄居谷元池亭陈生为除室张榻酬以二绝·其一
作者：胡应麟
朝代：明

雪阻燕山道，风寒易水尘。独怜陈仲子，扫榻待幽人。
寄居谷元池亭陈生为除室张榻酬以二绝·其二
作者：胡应麟
朝代：明

一家犹道路，十日寄并州。幸借元龙榻，安眠百尺楼。
寄张伯起
作者：胡应麟
朝代：明

去年我病维扬邸，日望琴高骑赤鲤。一朝起色乘江潮，朔风狂雪吹绨袍。吴门邂逅张伯起，万卷纵横列湘几。蓬蒿夹径春不开，焚香永昼眠苍苔。翩然为我倒屣出，握手论心称莫逆。烹熊炰鳖出丰膳，绣虎雕龙指金石。男儿七尺当自强，巢由岂必攀虞唐。千秋大业在竹素，胡为燕雀讥鸾凰。抽毫日纂文选注，恍入梁台试精骑。倘来富贵讵足论，避世墙东有深意。阳春堂上横朱弦，子夜歌成兴杳然。他时倘慕兰陵宅，日候山阴访戴船。
寄张睿父参知时以新赋三律见示
作者：胡应麟
朝代：明

风前何处觅新裁，目断仙槎系翠苔。画戟东方千骑绕，朱旂南国片鸿来。桃花烂漫飘吴岫，棠树阴森蔽越台。莫道干将长射斗，司空袍笏近蓬莱。
寄张茂才
作者：胡应麟
朝代：明

闻道安仁鬓，秋风半欲华。青囊犹隐市，白帢屡移家。竺色三天雨，湖光万岫霞。绝怜挥袂日，相对武林花。
寄张观察时驻节婺中以翰贶见讯
作者：胡应麟
朝代：明

双虹何处伴吴钩，按节遥当大海流。染翰云霞千岭色，褰帷城郭万家秋。时同仲举开陈榻，日伴休文卧沈楼。莫讶骆生频献赋，州民谁不颂行驺。
寄张鍊师
作者：胡应麟
朝代：明

搆得茅斋傍玉华，芙蓉伏火鍊丹砂。清秋绝顶朝元夜，白露千岩湿桂花。
寄徐大参
作者：胡应麟
朝代：明

西署初迥辙，南天复拥符。飞刍传九塞，转饷出三吴。海色摇冠佩，江云照舳舻。不堪携手梦，明月洞庭孤。
寄徐子与
作者：胡应麟
朝代：明

车骑辉煌列上游，几年方岳擅风流。西山万树浮官阁，南浦千花入郡楼。授简客知王勃在，据床人忆庾公留。毋誇石匣丰城畔，振佩遥看接斗牛。
寄徐方伯二首
作者：胡应麟
朝代：明

惆怅骊驹系绿杨，一灯聊为故人长。朱丝永日闲清庙，白纻深宵出画堂。耒耜风云莘野畔，舟航霖雨傅岩傍。碧天吴越相望近，对倚青萍拭剑铓。长啸归来话陆沈，草堂新筑近东林。南州尚忆朱幡度，西洛争传绛帐临。匣底星辰蟠玉剑，床头山水拂瑶琴。探奇莫恋登高屐，飞动蒲轮越水浔。
寄徐方伯二首·其一
作者：胡应麟
朝代：明

惆怅骊驹系绿杨，一灯聊为故人长。朱丝永日闲清庙，白纻深宵出画堂。耒耜风云莘野畔，舟航霖雨傅岩傍。碧天吴越相望近，对倚青萍拭剑铓。
寄徐方伯二首·其二
作者：胡应麟
朝代：明

长啸归来话陆沈，草堂新筑近东林。南州尚忆朱幡度，西洛争传绛帐临。匣底星辰蟠玉剑，床头山水拂瑶琴。探奇莫恋登高屐，飞动蒲轮越水浔。
寄怀司马汪公
作者：胡应麟
朝代：明

天游表龙德，水击知鹏抟。矫矫司马公，伟度周八埏。先驱既左马，缓步亦扬班。伊余慕匠哲，邂逅自临安。千秋默相许，片诺永不寒。追随武林驿，挥袂弇山园。黯黯临别怀，欲吐不得宣。殷勤戒兹岁，瀫水仍周旋。天台访大药，雁宕穷灵源。春和届炎夏，寤寐来华轩。愿当脱羁絷，一杖携名山。雄章辟混沌，片碣三千年。
寄怀少宰赵公
作者：胡应麟
朝代：明

衣冠何地不蓬莱，大府晨趋百吏来。拄笏云霞流十庙，浮查河汉接三台。牛头寺古寻僧去，燕子矶寒送客回。屈指盐梅飞诏下，调羹人在凤凰台。
寄怀徐参知二律
作者：胡应麟
朝代：明

十载元龙兴未颓，使君高谊重徘徊。争传大纛台端借，不道孤帆阙下回。千仞吕梁云缥缈，万山芒砀日萦洄。浮家莫话鸱夷事，愁绝乡书限大雷。一舸晨移越海濆，边淮林叶正纷纭。飞扬使节持沧水，憔悴亲闱望白云。世业久传中论就，家声犹借太玄闻。由来国士身堪许，夜夜湛卢刷斗文。